প্রীতিলতা ওয়াদ্দেদারের মায়ের নাম কী ছিল ?
প্রীতিলতা ওয়াদ্দেদার
প্রীতিলতা ওয়াদ্দেদার ১৯১১ সালের ৫ই মে মঙ্গলবার চট্টগ্রামের বর্তমান পটিয়া উপজেলার ধলঘাট গ্রামে জন্মগ্রহণ করেন। তাঁর পিতা ছিলেন মিউনিসিপ্যাল অফিসের হেড কেরানী জগদ্বন্ধু ওয়াদ্দেদার এবং মাতা প্রতিভাদেবী। তাঁদের ছয় সন্তানঃ মধুসূদন, প্রীতিলতা, কনকলতা, শান্তিলতা, আশালতা ও সন্তোষ। তাঁদের পরিবারের আদি পদবী ছিল দাশগুপ্ত। পরিবারের কোন এক পূর্বপুরুষ নবাবী আমলে “ওয়াহেদেদার” উপাধি পেয়েছিলেন, এই ওয়াহেদেদার থেকে ওয়াদ্দেদার বা ওয়াদ্দার। শৈশবে পিতার মৃত্যুর পর জগদ্বন্ধু ওয়াদ্দেদার তাঁর পৈতৃক বাড়ি ডেঙ্গাপাড়া সপরিবারে ত্যাগ করেন। তিনি পটিয়া থানার ধলঘাট গ্রামে মামার বাড়িতে বড় হয়েছেন। এই বাড়িতেই প্রীতিলতার জন্ম হয়। আদর করে মা প্রতিভাদেবী তাঁকে “রাণী” ডাকতেন। পরবর্তীকালে চট্টগ্রাম শহরের আসকার খানের দীঘির দক্ষিণ-পশ্চিম পাড়ে টিনের ছাউনি দেয়া মাটির একটা দোতলা বাড়িতে স্থায়ীভাবে থাকতেন ওয়াদ্দেদার পরিবার। অন্তর্মুখী, লাজুক এবং মুখচোরা স্বভাবের প্রীতিলতা ছেলেবেলায় ঘর ঝাঁট দেওয়া, বাসন মাজা ইত্যাদি কাজে মা-কে সাহায্য করতেন।
দিব্যা ভারতী
ভারতী ১৯৭৪ সালে ভারতের মুম্বইয়ে জন্ম নেন। তার বাবা ওম প্রকাশ ভারতী একজন বীমা কর্মকর্তা এবং মা মীতা ভারতী, যিনি তাঁর বাবার দ্বিতীয় স্ত্রী ছিলেন। তাঁর কুনাল নামে নামে একটি ছোট ভাই এবং বাবার প্রথম ঘরের দুই জন ভাইবোন ছিলো। তিনি সুদ্ধভাবে হিন্দি, ইংরেজি এবং মারাঠি বলতে পাতেন। প্রাথমিক জীবনে ভারতী তাঁর বুদ্বুদপূর্ণ ব্যক্তিত্ব এবং জন্যে পরিচিত ছিলো এবং সেইসাথে পুতুল-সাদৃশ সৌন্দর্যের জন্যে। তিনি অভিনেত্রী কাইনাত অরোরার দ্বিতীয় পিসতুত বোন ছিলেন।
লীলা মজুমদার
লীলা মজুমদার (ফেব্রুয়ারি ২৬, ১৯০৮ - এপ্রিল ৫, ২০০৭) একজন ভারতীয় বাঙালি লেখিকা। তিনি কলকাতার রায় পরিবারের প্রমদারঞ্জন রায় ও সুরমাদেবীর সন্তান (বিবাহপূর্ব নাম লীলা রায়)। তাঁর জন্ম রায় পরিবারের গড়পাড় রোডের বাড়িতে। উপেন্দ্রকিশোর রায়চৌধুরী (যাঁর পৈতৃক নাম ছিল কামদারঞ্জন রায়) ছিলেন প্রমদারঞ্জনের ভাই এবং লীলার কাকা। সেইসূত্রে লীলা হলেন সুকুমার রায়ের খুড়তুতো বোন এবং সত্যজিৎ রায়ের পিসি।
প্রীতিলতা ওয়াদ্দেদার
চট্টগ্রামে সূর্য সেনের কাছে বোমা পৌঁছে দিয়ে কলকাতা ফেরত আসার একদিন পরেই ২৪ নভেম্বর মনোরঞ্জন রায় পুলিশের হাতে ধরা পড়েন। সে সময়ে টি জে ক্রেগ বাংলার ইন্সপেক্টর জেনারেল অফ পুলিশ পদে নতুন দায়িত্ব নিয়ে চট্টগ্রাম সফরে আসেন। তাঁকে হত্যা করার জন্য মাষ্টার’দা রামকৃষ্ণ বিশ্বাস এবং কালীপদ চক্রবর্তীকে মনোনীত করলেন। পরিকল্পনা অনু্যায়ী ১৯৩০ সালের ২রা ডিসেম্বর চাঁদপুর রেলস্টেশনে তাঁরা রিভলবার নিয়ে আক্রমণ চালায় কিন্তু ভুল করে তাঁরা মিঃ ক্রেগের পরিবর্তে চাঁদপুরের এস ডি ও তারিণী মুখার্জিকে হত্যা করেন। সেদিনেই পুলিশ বোমা আর রিভলবার সহ রামকৃষ্ণ বিশ্বাস এবং কালীপদ চক্রবর্তীকে গ্রেপ্তার করে। এই বোমাগু্লোই কলকাতা থেকে মনোরঞ্জন রায় চট্টগ্রামে নিয়ে আসেন। তারিণী মুখার্জি হত্যা মামলার রায়ে রামকৃষ্ণ বিশ্বাসের মৃত্যুদন্ড এবং কালীপদ চক্রবর্তীকে নির্বাসন দন্ড দেয়া হয়। ব্যয়বহুল বলে আলিপুর জেলের ফাঁসির সেলে মৃত্যু গ্রহণের প্রতীক্ষারত রামকৃষ্ণের সাথে চট্টগ্রাম থেকে আত্নীয়দের মধ্যে কেউ দেখা করতে আসা সম্ভব ছিল না। এ খবর জানার পর মনোরঞ্জন রায় প্রীতিলতার কাছে লেখা এক চিঠিতে রামকৃষ্ণ বিশ্বাসের সাথে দেখা করার চেষ্টা করতে অনুরোধ করেন। মনোরঞ্জন রায়ের মা হিজলী জেলে ছেলের সাথে দেখা করতে গেলে গোপনে তিনি প্রীতিলতাকে লেখা চিঠিটা তাঁর হাতে দেন। গুনু পিসির উপদেশ অনুযায়ী প্রীতিলতা মৃত্যুপ্রতীক্ষারত রামকৃষ্ণ বিশ্বাসের সাথে দেখা করার জন্য আলিপুর জেল কর্তৃপক্ষের কাছে “অমিতা দাস” ছদ্মনামে “কাজিন” পরিচয় দিয়ে দরখাস্ত করেন। জেল কর্তৃপক্ষের অনুমতি পেয়ে তিনি প্রায় চল্লিশবার রামকৃষ্ণের সাথে দেখা করেন। এ সাক্ষাৎ প্রসঙ্গে তিনি লিখেছেন “তাঁর (রামকৃষ্ণ বিশ্বাস) গাম্ভীর্যপুর্ণ চাউনি, খোলামেলা কথাবার্তা, নিঃশঙ্ক চিত্তে মৃত্যুকে আলিঙ্গন করা, ঈশ্বরের প্রতি অচলা ভক্তি, শিশুসুলভ সারল্য, দরদীমন এবং প্রগাঢ় উপলব্দিবোধ আমার উপর গভীর রেখাপাত করল। আগের তুলনায় আমি দশগুন বেশি কর্মতৎপর হয়ে উঠলাম। আত্মাহুতি দিতে প্রস্তুত এই স্বদেশপ্রেমী যুবকের সঙ্গে যোগাযোগ আমার জীবনের পরিপূর্ণতাকে অনেকখানি এগিয়ে দিয়েছিল।” ১৯৩১ সালের ৪ আগস্ট রামকৃষ্ণ বিশ্বাসের ফাঁসী হয়। এই ঘটনা প্রীতিলতার জীবনে এক আমূল পরিবর্তন নিয়ে আসে। তাঁর ভাষায় “রামকৃষ্ণদার ফাঁসীর পর বিপ্লবী কর্মকান্ডে সরাসরি যুক্ত হবার আকাঙ্ক্ষা আমার অনেক বেড়ে গেল।”
মালা সিনহা
প্রকৃতপক্ষে তাঁর পরিবার নেপালী বংশোদ্ভূত। তাঁরা কলকাতায় আসার পরপরই তাঁর জন্ম হয়। পিতা-মাতা তাঁর নাম রাখেন আলদা। বিদ্যালয়ের বন্ধুরা ব্যঙ্গ করে তাঁকে 'ডালডা' নামে ডাকতো। ফলশ্রুতিতে তাঁর নাম পরিবর্তিত করে 'মালা' রাখা হয়। শৈশবেই তিনি নৃত্যকলা ও সঙ্গীতে প্রশিক্ষণ নেন।
সরলা রায়
সরলা রায় বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। তাঁর ভ্রাতার নাম ছিল সতীশ রঞ্জন দাশ এবং ভগিনীর নাম ছিল অবলা বসু। অবলা বসু কলকাতা শহরে অবস্থিত বঙ্গ মহিলা বিদ্যালয় এবং বেথুন স্কুলের প্রথম ছাত্রীদের মধ্যে অন্যতম ছিলেন। কলকাতা শহরে অবস্থিত প্রেসিডেন্সি কলেজের প্রথম ভারতীয় অধ্যক্ষ প্রসন্নকুমার রায়ের সঙ্গে তাঁর বিবাহ সম্পন্ন হয়। স্বামীর সঙ্গে ঢাকা শহরে বাস করার সময় তিনি একটি মহিলাদের বিদ্যালয় স্থাপন করেন। কলকাতা শহরে তিনি অভিজাত পরিবারের মহিলাদের নৃত্যনাট্যে অংশগ্রহণ করার জন্য অনুপ্রেরণা যোগান। রবীন্দ্রনাথ ঠাকুর তাঁর অনুরোধে "মায়ার খেলা" নামক নৃত্যনাট্য রচনা করেন এবং বেথুন স্কুলে এই নাটক প্রথম মঞ্চস্থ করা হয়। ১৯২০ খ্রিস্টাব্দে তিনি কলকাতা শহরে গোখলে মেমোরিয়াল স্কুলের প্রতিষ্ঠা করেন। এছাড়া তিনি ব্রাহ্ম বালিকা শিক্ষালয়ের প্রথম সম্পাদিকার দায়িত্ব পালন করেন। তিনি মার্গারেট কুজিনস প্রতিষ্ঠিত অল ইন্ডিয়া উইমেনস কনফারেন্সের একজন নেতৃস্থানীয়া সদস্যাও ছিলেন। স্মাজকর্মী চারুলতা মুখোপাধ্যায় তাঁর একমাত্র কন্যা ছিলেন।
প্রতিভা বসু
প্রতিভা বসু অবিভক্ত বাংলার (অধুনা বাংলাদেশের) ঢাকা শহরের অদূরে বিক্রমপুরে জন্মগ্রহণ করেছিলেন। তাঁর বাবার নাম আশুতোষ সোম ও মায়ের নাম সরযূবালা সোম। বুদ্ধদেব বসুর সঙ্গে বিবাহের আগে তিনি রাণু সোম নামে পরিচিত ছিলেন। তাঁর দুই মেয়ে মীনাক্ষী দত্ত ও দময়ন্তী বসু সিং এবং এক ছেলে শুদ্ধশীল বসু। শুদ্ধশীল বসু মাত্র ৪২ বছর বয়সে মারা যান। প্রতিভা বসুর দৌহিত্রী কঙ্কাবতী দত্তও একজন বিশিষ্ট সাহিত্যিক। প্রতিভা বসু পশুপ্রেমী ছিলেন।
প্রিয়াঙ্কা কার্কী
প্রিয়াঙ্কা কার্কী নেপাল-এর রাজধানী কাঠমান্ডুতে জন্মগ্রহণ করেন। তার বাবার নাম হচ্ছে ভূপেন্দ্র এবং তার মায়ের নাম হচ্ছে রাকশা। তার একটি ছোট ভাই আছে, যার নাম প্রনিত।
হরীন্দ্রনাথ চট্টোপাধ্যায়
হরীন্দ্রনাথের পিতা অঘোরনাথ চট্টোপাধ্যায় ছিলেন ভারতের প্রথম ডি.এস.সি। জ্যেষ্ঠ ভ্রাতা কমিউনিস্ট বিপ্লবী বীরেন চট্টোপাধ্যায় এবং বোন দেশনেত্রী সরোজিনী নায়ডু। হরীন্দ্রনাথ বাল্যবিধবা কৃষ্ণা রাওকে বিয়ে করেন, পরবর্তীকালে যিনি সমাজসেবিকা কমলাদেবী চট্টোপাধ্যায় নামে খ্যাত হয়েছিলেন।
মায়াদেবী
মায়াদেবী কোলীয় গণের একজন সুন্দরী রাজকন্যা ছিলেন। তাঁর পিতার নাম ছিল অঞ্জন এবং মাতার নাম ছিল যশোধরা। তিনি ও তাঁর ভগিনী মহাপজাপতি গোতমী উভয়েই তাঁদের খুড়তুতো ভ্রাতা ও শাক্য প্রজাতন্ত্রের নির্বাচিত প্রধান শুদ্ধোধনকে বিবাহ করেন।
রণবীর সিং
১৯৮৫ সালের ৬ জুলাই মুম্বই শহরে এক সিন্ধি পরিবারে রণবীর সিং-এর জন্ম হয়েছিল। তাঁর বাবার নাম জগজিৎ সিং ভবনানী এবং মায়ের নাম অঞ্জু ভবনানী। ভারত বিভাজনের সময় সিন্ধু প্রদেশের করাচি থেকে রণবীরের ঠাকুরদা সুন্দর সিং ভবনানী ও ঠাকুরমা চাঁদ বার্ক মুম্বইতে চলে আসেন। রণবীর তাঁর বাবা-মায়ের দ্বিতীয় সন্তান। তাঁর দিদির নাম রীতিকা ভবনানী। রণবীর সিং অভিনেতা অনিল কপূর ও তাঁর স্ত্রী সুনীতা কপূরের (প্রাক-বিবাহ নাম সুনীতা ভবনানী) কন্যা অভিনেত্রী সোনম কপূর ও প্রযোজক রিয়া কপূর মামাতো বোন। নিজের "ভবনানী" পদবিটি বাদ দেওয়া প্রসঙ্গে রণবীর বলেছিলেন যে, তাঁর মনে হয়েছিল নামটি "অত্যধিক দীর্ঘ ও অত্যধিক অক্ষরযুক্ত"। এই কারণে "বিক্রয়যোগ্য পণ্য" হিসেবে তাঁর ব্র্যান্ডের মূল্য কমে যায়।
প্রীতিলতা ওয়াদ্দেদার
১৯৩০ সালে প্রীতিলতা কলকাতার বেথুন কলেজে পড়তে আসেন। দাদা পূর্ণেন্দু দস্তিদার তখন যাদবপুর ইঞ্জিনিয়ারিং কলেজের ছাত্র। যুব বিদ্রোহের পর তিনি মধ্য কলকাতায় বিপ্লবী মনোরঞ্জন রায়ের পিসির (গুণু পিসি) বাসায় আশ্রয় নেন। প্রীতিলতা ঐ বাসায় গিয়ে দাদার সঙ্গে প্রায় দেখা করতেন। পূর্ণেন্দু দস্তিদার পুলিশের হাতে ধরা পড়ে গেলে মনোরঞ্জন রায় (ক্যাবলা’দা নামে পরিচিত) নারী বিপ্লবীদের সংগঠিত করার কাজ করেন। যুব বিদ্রোহের পর পুলিশের হাতে গ্রেফতার এবং কারাগারে বন্দী নেতাদের সাথে আত্মগোপনে থাকা সূর্য সেনের সাথে বিভিন্ন ভাবে যোগাযোগ হত। তাঁরা তখন আরো হামলার পরিকল্পনা করছিল। সূর্য সেন প্রেসিডেন্সী কলেজের কেমিষ্ট্রির ছাত্র মনোরঞ্জন রায়কে গান-কটন এবং বোমা তৈরীর নির্দেশ দেন। তিনি এসব সংগ্রহ করে পলাতক বিপ্লবীদের আশ্রয়দাতা গুণু পিসির বাসায় রাখতেন। এ বাসায় বসে প্রীতিলতা, কল্পনা দত্ত, রেণুকা রায়, কমলা চ্যাটার্জী প্রমুখ বহু গোপন বৈঠক করেন এবং চট্টগ্রাম যুব বিদ্রোহের পর মাষ্টারদার প্রেরিত ইস্তেহার সাইক্লোষ্টাইলে ছাপিয়ে কলকাতার বিভিন্ন স্থানে বিতরন করেন। মনোরঞ্জন রায়ের সাথে প্রীতিলতা এবং কল্পনা দত্তের পরিচয়ের পর তিনি বুঝতে পারেন যে এই মেয়ে দুটিই জীবনের ঝুঁকি নিয়ে বিপ্লবী কাজ করতে সক্ষম হবে। ১৯৩০ সালের সেপ্টেম্বর মাসে পুলিশের নজরদারী এড়িয়ে মনোরঞ্জন রায় কলকাতা থেকে চট্টগ্রাম এসে সূর্য সেনের হাতে গান-কটন এবং বোমা তুলে দেন। এসময় তিনি জেলে থাকা বিপ্লবীদের সাথে যোগাযোগ করে চিঠির আদান প্রদান এবং কলকাতা থেকে বিস্ফোরক বহন করে আনার বিপদ সম্পর্কে মাষ্টারদার দৃষ্টি আকর্ষন করেন। শহর আর গ্রামের যুবক বয়সীরা পুলিশের চোখে সবচেয়ে বড় সন্দেহভাজন। এ অবস্থায় সূর্য সেন নারী বিপ্লবীদের এসব কাজের দায়িত্ব দেবার প্রয়োজনীয়তা অনুভব করেন। কারণ তখনো গোয়েন্দা বিভাগ মেয়েদের সন্দেহ করতো না। মাষ্টারদার অনুমতি পাওয়ার পর নারীদের বিপ্লবের বিভিন্ন কাজে যুক্ত করা হয়।
মতিলাল নেহেরু
মতিলাল নেহেরু আগ্রায় জন্মগ্রহণ করেন। তাঁর বাবার নাম ছিল গঙ্গাধর । পাশ্চাত্য শিক্ষায়  প্রথম প্রজন্মের মধ্যে তিনি ছিলেন কয়েকজন। তিনি এলাহাবাদের মুরে সেন্ট্রাল কলেজে পড়াশোনা করেন কিন্তু বিএ পাস করেননি। পরে তিনি ক্যামব্রিজ থেকে "বার এট ল" নামক উপাধি গ্রহণ করেন এবং ইংরেজ আদালতগুলিতে উকিল হিসেবে কাজ শুরু করেন।
মতিলাল নেহেরুর স্ত্রীর নাম ছিল রূপো রানী। জওহরলাল নেহরু তাঁর একমাত্র ছেলে। তাদের দুই মেয়ে ছিল। তাঁর বড় মেয়েটির নাম বিজয়লক্ষ্মি, যিনি পরে বিজয়ালক্ষী পণ্ডিত নামে বিখ্যাত হয়ে উঠেন। তাঁর ছোট মেয়েটির নাম ছিল কৃষ্ণ। পরবর্তীকালে কৃষ্ণ হত্তীসিংহ বলা হয়।
কিন্তু পরবর্তীতে, তিনি তার সমর্থকতা ত্যাগ করেছিলেন এবং ভারতের স্বাধীনতা সংগ্রামে কাজ করেছিলেন। ১৯২৯ সালে তিনি দেশবন্ধু চিত্তরঞ্জন দাসের পাশাপাশি কংগ্রেসের পক্ষ থেকে পৃথক হওয়ার পর তাঁর স্বরাজ পার্টির প্রতিষ্ঠা করেন। ১৯২৮ সালে তিনি কলকাতায় অনুষ্ঠিত কংগ্রেস কনভেনশন সভাপতি নির্বাচিত হন। তিনি ১৯২৮ সালে কংগ্রেসের প্রতিষ্ঠিত ভারতীয় সংবিধান কমিশনের সভাপতি হন। এই কমিশন নেহরু রিপোর্ট জমা দিয়েছে।
মতিলাল নেহরু এলাহাবাদে একটি আলিশান ঘর নির্মাণ করেন এবং তাকে আনন্দ ভবন নামে অভিহিত করেন। এর পর তিনি কংগ্রেস পার্টিতে নিজের পুরনো বাড়ি স্বরাজ ভবন দান করেন।
১৯৩১ সালে এলাহাবাদে মতিলাল নেহেরু মারা যান।
বিমলা প্রসাদ চলিহা
বিমলা প্রসাদ চলিহা (; ) ভারতীয় জাতীয় কংগ্রেস দলের একজন নেতা ও অসমের প্রাক্তন মুখ্যমন্ত্রী।। ১৯৭১ সনে তাঁকে পদ্মবিভূষণ পুরস্কার দ্বারা সন্মানিত করা হয়। 
১৯১২ সনে ২৬ মার্চ তারিখে অসমের শিবসাগর জেলায় বিমলা প্রসাদ চলিহা জন্মগ্রহন করেন। তাঁর পিতার নাম কালিপ্রসাদ চলিহা ও মাতার নাম নিকুঞ্জলতা। পিতা কালিপ্রসাদ ছিলেন শিবসাগর ন্যায়ালয়ের একজন প্রখ্যাত উকিল। মাতা নিকুঞ্জলতা ছিলেন মণিরাম দেওয়ানের নাতি।। তাঁদের পরিবার ছিল অভিজাত শ্রেনীর বংশ ও তাদের চা-বাগান ছিল। কালিপ্রসাদ চলিহার পাঁচটি পুত্র ও পাঁচটি কন্যা ছিল। 
বিমলা প্রসাদ চলিহা বাল্যকালের শিক্ষা শিবসাগর সরকারি উচ্চ বিদ্যালয় থেকে সম্পূর্ন করেন। ১৯২৮ সনে তিনি প্রবেশিকা পরীক্ষায় উত্তীর্ণ হন। তারপর তিনি কলকাতার সি.টি কলেজে নামভর্তি করেন যদিও শিক্ষা অসমাপ্ত করে অসমে ফিরে আসেন ও কংগ্রেস দলে যোগদান করেন। এখানেই তাঁর শিক্ষাজীবন সমাপ্ত হয়। 
১৯৩০ সনে বিমলা প্রসাদ চলিহার রাজনৈতিক জীবন আরম্ভ হয়। ১৯৩১ সনে মহাত্মা গান্ধী জনসাধারনকে আহ্বান জানিয়েছিলেন যে গ্রামীণ তাঁত উন্নত হওয়া প্রয়োজন। ১৯৩৪ সনে মহাত্মা গান্ধী অসমের শিবসাগরে আসেন। সেই সময়ে বিমলা প্রসাদ চলিহা একটি উন্নত শ্রেনীর তাঁত প্রস্তুত করে মহাত্মা গান্ধীকে দেখান। উন্নত শ্রেণীত তাঁত দেখে মহাত্মা গান্ধী মোহিত হন ও বিমলা প্রসাদ চলিহাকে আঞ্চলিক শিল্পের প্রশিক্ষন নেওয়ার জন্য বিহারে পাঠান। তারপর তাঁকে "সর্বভারতীয় স্পীনার এসোশিয়েন অসম শাখার" সম্পাদক রুপে নিযুক্তি প্রদান করা হয়। 
১৯৪১ সনে বিমল প্রসাদ চলিহা ব্যক্তিগত সত্যাগ্রহ ও ১৯৪১ সনের আন্দোলনে সক্রিয়ভাবে জড়িত ছিলেন। ১৯৪২ সনে তিনি আঞ্চলিক সংগঠন শক্তিশালী ভাবে গড়ে তোলার জন্য মনোযোগ দেন। আন্দোলনে যোগদান করার জন্য ১৯৪২ সনে ১৯৪৪ সন পর্যন্ত তাঁর কারাবাস হয়েছিল। 
১৯৮৬ সনের সাধারণ নির্বাচনে শিবসাগর পশ্চিম সমষ্টি থেকে বিমলা প্রসাদ চলিহা নির্বাচিত হয়েছিল। ভারত স্বাধীন হওয়ার পর গোপীনাথ বরদলৈ-এর নেতৃত্বে অসমে স্বাধীন মন্ত্রীসভা গঠিত হয়। এই মন্ত্রীসভায় তাঁকে গ্রাম উন্নয়ন বিভাগ পরিচালনার দ্বায়িত্ব দেওয়া হয়। ১৯৪৭-৪৮ সন পর্যন্ত তিনি রাজ্যিক বিধান সভার সংসদী সচিব ছিলেন। তিনি অসম এপেক্স ব্যাঙ্ক ও অসম কুটির শিল্পের প্রথম চেয়ারম্যান রুপে নিযুক্তি লাভ করেন। 
১৯৫০ সনে বিমলা প্রসাদ চলিহা অসম প্রদেশ কংগ্রেস কমিটির সাধারণ সম্পাদক ও ১৯৫২ সনে সভাপতি নির্বাচিত হন। ১৯৫৩ সনে তিনি শিবসাগর সমষ্টি থেকে লোকসভার সদস্য রুপে নির্বাচিত হয়েছিল। তাছাড়াও তিনি নগা শান্তি মিশনের সদস্য ছিলেন। 
১৯৫৭ সনের ২৮ ডিসেম্বর তারিখে বিমলা প্রসাদ চলিহা অসমের মুখ্যমন্ত্রী পদে নিযুক্তি লাভ করেন। এই পদে তিনি ১৯৭১ সনের ৩০ অক্টোবর পর্যন্ত ছিলেন। এই সময়সীমার মধ্যে তিনি নানান সমস্যার সন্মুখীন হন । এরমধ্যে ১৯৬০ সনের ভাষা আন্দোলন, ১৯৬২ সনের চীনা আক্রমণ, ১৯৬৫ সনের পাকিস্তান আক্রমণ, তৈল শোধনাগার আন্দোলন, ১৯৬৬ সনের মিজো বিদ্রোহ, মেঘালয় স্থাপনের প্রচেষ্টা, পাকিস্তানী অনুপ্রবেশ ইত্যাদি প্রধান ছিল। 
১৯৭১ সনের ২৫ ফেব্রুয়ারি তারিখে বিমলা প্রসাদ চলিহার মৃত্যু হয়।
উর্মিলা মাতন্ডকর
ঊর্মিলা মাতন্ডকর ১৯৭৪ সালের ৪ ফেব্রুয়ারি ভারতের মুম্বাইয়ে জন্মগ্রহণ করেন। তার পিতা একজন প্রভাষক ছিলেন এবং তার মায়ের মাতৃভাষা ছিল মারাঠি। তিনি চিত্রনায়িকা মমতার ছোট বোন এবং কেদার তার বড় ভাই যিনি বিমানের রক্ষণাবেক্ষণ প্রযুক্তিবিদ হিসেবে ভারতীয় বিমানবাহিনীতে চাকুরী করেন। উর্মিলার স্থানীয় ভাষা হচ্ছে মারাঠি। উর্মিলা ১৯৮৪ সালে মুম্বাই থেকে উচ্চ মাধ্যমিক সম্পন্ন করেন।
সতীনাথ ভাদুড়ী
সতীনাথ ভাদুড়ী (২৭ সেপ্টেম্বর ১৯০৬ - ৩০ মার্চ ১৯৬৫) ছিলেন একজন প্রথিতযশা সাহিত্যিক। তিনি তৎকালীন বিহারের পূর্ণিয়ার ভাট্টাবাজারে জন্মগ্রহণ করেন। পিতা ইন্দুভূষণের আদিবাড়ি নদীয়ার কৃষ্ণনগরে। ১৮৯৬ খ্রিস্টাব্দে জীবিকাসূত্রে পিতা ইন্দুভূষণ পূর্ণিয়ায় চলে আসেন। সঙ্গত কারণে সতীনাথের স্কুলজীবন শুরু হয় পূর্ণিয়া জেলা স্কুল হতে। ১৯২৪ সালে ম্যাট্রিকুলেশন পরীক্ষায় প্রথম বিভাগে উত্তীর্ণ হন্। এরপর পাটনা সায়েন্স কলেজ থেকে আই এসসি পাস করে ১৯২৮ খ্রিস্টাব্দে অর্থনীতিতে স্নাতক হন। ঐ বছরেই মাতা রাজবালা দেবীর মৃত্যু ঘটে। এসত্ত্বেও ১৯৩০ সালে অর্থনীতিতে এম এ পাশ করেন এবং পরের বছরেই পাটনা আইন কলেজ থেকে বি এল পাশ করেন।
অন্নপূর্ণা দাশগুপ্ত
অন্নপূর্ণা দাশগুপ্ত পুরুলিয়া এক পরিবারে জন্মগ্রহণ করেন। তার পিতার নাম নিবারণ দাশগুপ্ত ও মাতার নাম লাবণ্য দাশগুপ্ত। তার দিদি বাসন্তী দাশগুপ্ত (রায়) ছিলেন ।।
পিতার আদর্শে প্রভাবিত হয়ে রাজনীতিতে যোগ দেন। ছোটবেলা থেকে তিনি রাজনৈতিক মনস্ক হয়ে ওঠেন। সে সময় কংগ্রেসের দলের কতিপয় সদস্যের সাথে তার যোগাযোগ তৈরি হয়। ১৯৩০-৩২ সালে কংগ্রেস আন্দোলনের সাথে যোগদানের দেন। গ্রামের কৃষকদের মধ্যে আন্দোলন পরিচালনা করেছিলেন। একারণে দুইবার জেল খেটেছেন। তিনি সমাজ সেবা ও বিপ্লবী কর্মকান্ডে জড়িত ছিলেন। তিনি ছাত্রী সংঘের উদ্যোক্তা এবং ব্রিটিশ বিরোধী রাজনীতির জন্য কারাবরণ দু'বার করেন।
অমিতাভ বচ্চন
উত্তর প্রদেশের এলাহাবাদের এক হিন্দু-শিখ পরিবারে অমিতাভ বচ্চনের জন্ম। তাঁর পিতা হরিবংশ রায় বচ্চন একজন নামকরা হিন্দি কবি ছিলেন। তাঁর মা তেজি বচ্চন ফৈসলাবাদের (এখন পাকিস্থানে) এক শিখ-পঞ্জাবী। ভারতের স্বাধীনতা সংগ্রামের অবিস্মরণীয় শব্দযূথ ইনকিলাব জিন্দাবাদের অণুপ্রেরণায় বচ্চনের প্রথম নামকরণ হয়েছিল ইনকিলাব। পরে তাঁর নাম বদলে রাখা হয় অমিতাভ অর্থাৎ "যে আলো নির্বাপিত হয় না।" যদিও তাঁদের পদবী ছিলো শ্রীবাস্তব কিন্তু তাঁর বাবা নিজের লেখা প্রকাশ করার সময় যে ছদ্ম-পদবী বচ্চন ব্যবহার করতেন সেই পদবীটিই তিনি সব জায়গায় ব্যবহার করতে শুরু করেন। এই পদবী নিয়েই অমিতাভ প্রথম ছবির জগতে আত্মপ্রকাশ করেন এবং তাঁর পরিবারের সবাই বাইরের জগতে এই একই পদবী ব্যবহার করেন। হরিবংশ রাই বচ্চনের দুই ছেলের মধ্যে অমিতাভ বড়। তাঁর ছোট ছেলের নাম অজিতাভ রাই। তাঁর মায়ের অভিনয়ে খুব উৎসাহ ছিলো কিন্তু তাঁর সাংসারিক কর্তব্যের জন্যে তিনি চলচ্চিত্রে অভিনয়ের সুযোগ পেয়েও ছেড়ে দেন। বচ্চনের পেশা নির্বাচনের ক্ষেত্রে তাঁর প্রভাব অনুভব করা যায় কারণ পুত্রের অভিনয় ক্ষমতার উপর তাঁর দৃঢ় বিশ্বাস ছিলো। এলাহাবাদের জ্ঞান প্রোবোধিনি এবং বয়েজ হাই স্কুলে (বি এইচ এস)-এ তিনি পড়াশোনা করেছিলেন। পরে নৈনিতালের শেরউড কলেজে কলা বিভাগে পড়াশোনা করেন।এরপরে তিনি দিল্লি বিশ্ববিদ্যালয়ের অন্তর্গত কিরোরিমল কলেজ থেকে বিজ্ঞানে স্নাতক হন। অভিনেতা হওয়ার উদ্দেশ্যে কুড়ি বছর বয়সে তিনি কলিকাতার (এখন কোলকাতা) ব্ল্যাকার এন্ড কোং নামে জাহাজ কোম্পানির কাজে ইস্তফা দেন।
পারুল যাদব
পারুল যাদব () একজন ভারতীয় টেলিভিশন এবং চলচ্চিত্র অভিনেত্রী ও মডেল যিনি প্রধানত বিভিন্ন টেলিভিশন অনুষ্ঠান এবং দক্ষিণ ভারতীয় ছবিতে অভিনয় করে থাকেন; বিশেষ করে কন্নটা ছবিতে। তার মডেলিং এর মাধ্যমে কর্মজীবন শুরু হলেও তিনি টেলিভিশন সিরিজ "ভাগ্যবিধাতা" অভিনয়ের মাধ্যমে অভিনেত্রী হিসেবে আত্মপ্রকাশ করেন। তিনি ২০১১ সালের কন্নাটা চলচ্চিত্র "গোবিন্দহা নমহে" অসাধারণ অভিনয়ের জন্য বিশেষ খ্যাতি অর্জন করেন। চলচ্চিত্রটি শ্রেষ্ঠ নারী অভিনেত্রীর উদয় পুরস্কারের জন্য মনোনয়ন পান।
স্নেহা উল্লাল
স্নেহা উল্লাল ওমানের মাস্কটে জন্মগ্রহণ এবং ভারতের হায়দ্রাবাদে প্রতিপালিত হন; যেখানে তিনি ম্যাঙ্গালোর, কর্ণাটকের তুলু ভাষী পিতা এবং একজন সিন্ধি ভাষী মায়ের ঘরে প্রাথমিক শিক্ষালাভ করেন। তিনি মাস্কটের ইন্ডিয়ান স্কুল এবং ওমানের ইন্ডিয়ান স্কুল সালালাহ-এ লেখাপড়া করেন। পরবর্তীতে তিনি তার মায়ের সাথে মুম্বাই স্থানান্তরিত হয়ে ডুরেলো কনভেন্ট হাই স্কুল এবং বর্তক কলেজে অধ্যয়ন করেন।
সাইয়িদা আল-হুররা
সাইয়িদা আল-হুররা () (English : Sayyida al Hurra । মূল নাম লাল্লা আয়েশা বিনতে আলি ইবনে রশিদ আল-আলমি। তার বাবার নাম আলি ইবনে রশিদ এবং মায়ের নাম লাল্লা (লেডি) জোহরা ফার্নান্দেজ। তার  উপাধি: তিতওয়ানের রাণি।জন্ম ১৪৮৫ থেকে ১৪৯০ খ্রিষ্টাব্দের কোনো এক সময়, মৃত্যু: ১৪ জুলাই ১৫৬১ খ্রিষ্টাব্দ।  তিনি ১৫১৫ থেকে ১৫৪২ খ্রিষ্টাব্দ পর্যন্ত মরক্কোর উত্তর উপকূলবর্তী শহর তিতওয়ানের রাণি ছিলেন। একই সময়ে তিনি নারী জলদস্যু হিসেবেও ভূমধ্যসাগরীয় অঞ্চলে ছিলেন সমধিক পরিচিত। সাইয়িদা আল-হুররাকে পশ্চিম আফ্রিকা অঞ্চলে আধুনিক ইসলামি যুগের সবচে গুরুত্বপূর্ণ নারীচরিত্র হিসেবে অভিহিত করা হয়।
প্রীতি জিনতা
প্রীতি জিন্টা ১৯৭৫ সালের ৩১শে জানুয়ারি হিমাচল প্রদেশের শিমলা জেলায় এক রঢ়ু পরিবারে জন্মগ্রহণ করেন। তার পিতা দুর্গানন্দ জিন্টা ছিলেন ভারতীয় সেনাবাহিনীর কর্মকর্তা। প্রীতির যখন ১৩ বছর বয়স, তখন তিনি এক গাড়ি দুর্ঘটনায় মারা যান। এই দুর্ঘটনাকালে তার মাতা নিলপ্রভাও সেই গাড়িতে ছিলেন। তিনি গুরুতর আঘাতপ্রাপ্ত হন এবং টানা দুই বছর শয্যাশায়ী ছিলেন। জিন্টা এই দুর্ঘটনা ও তার পিতার মৃত্যুকে খুবই বেদনাদায়ক বলে উল্লেখ করেন, যা তার জীবনের মোড় ঘুরিয়ে দেয় ও তাকে দ্রুত পরিপক্ক হতে বাধ্য করে। তার দুই ভাই রয়েছে। তার বড় ভাই দীপঙ্কর তার এক বছরের বড় এবং ছোট ভাই মনীষ তার এক বছরের ছোট। দীপঙ্কর ভারতীয় সেনাবাহিনীর কমিশনপ্রাপ্ত কর্মকর্তা, অন্যদিকে মনীষ ক্যালিফোর্নিয়ায় বসবাস করেন।
দিতা ভন তিস
ভন তিস মিশিগানের রচেস্টারে জন্মেছেন, তিন বোনের মধ্যে দ্বিতীয়। তাঁর বাবা মেশিনিস্ট এবং মা ম্যানিকিয়োরিস্ট ছিলেন। তিনি ইংলিশ, স্কটিশ, মার্কিন এবং জার্মান ঐতিহ্যবাহী ছিলেন। দিতার বয়ান অনুযায়ী তাঁর ঠাকুরমাদের মধ্যে একজন ছিলেন আধা-মার্কিন এবং একটি মার্কিন ইঙ্গ-স্যাক্সন পরিবারে দত্তক নেওয়া। ভন তিস তাঁর ১৯৪০-এর সিনেমার প্রতি মোহ এবং উচ্চাঙ্গের ঐতিহ্যপূর্ণ আদব কায়দার জন্যে পরিচিত। এটা শুরু হয় তাঁর যৌবন বয়সে এবং তাঁর মায়ের দ্বারা লালিত, যিনি তাঁর মেয়ের সাজগোজের জন্যে পোশাক কিনতেন। তাঁর মা ছিলেন পুরোনো, হলিউডের স্বর্ণযুগের সিনেমার অনুরাগী, এবং তাঁর থেকেই ভন তিসের সেই সময়কার অভিনেত্রী, বিশেষত বেটি গ্রেবলের প্রতি মোহের উদ্ভব হয়।
প্রীতম হাসান
প্রীতমের জন্ম ঢাকায়। প্রীতম হাসান এর বাবা বাংলাদেশের স্বনামধন্য সঙ্গিতশিল্পী আশির দশকের সাড়া জাগানো গায়ক প্রয়াত খালিদ হাসান মিলু এবং মা ফাতেমা হাসান পলাশ। বাংলাদেশের অন্যতম একজন সঙ্গিতশিল্পী প্রতীক হাসান তাঁর ভাই। বর্তমানে তিনি বারিধারা, বসুন্ধরায় পরিবারের সাথেই বসবাস করেন।
ভগিনী নিবেদিতা
১৮৯৮ সালের নভেম্বর মাসে তিনি কলকাতায় একটি বালিকা বিদ্যালয় স্থাপন করেন। এর সঙ্গে সঙ্গে তিনি নানা মানবকল্যাণমূলক কাজের সঙ্গে জড়িয়ে পড়েন। সকল বর্ণের ভারতীয় নারীর জীবনযাত্রার উন্নতির লক্ষ্যে তিনি কাজ শুরু করেন। রবীন্দ্রনাথ ঠাকুর, জগদীশচন্দ্র বসু ও তাঁর স্ত্রী অবলা বসু, অবনীন্দ্রনাথ ঠাকুর, ওকাকুরা কাকুজো প্রমুখ তৎকালীন সমাজের বিশিষ্ট ব্যক্তিবর্গ ছিলেন নিবেদিতার বন্ধুস্থানীয়। রবীন্দ্রনাথ তাঁকে "লোকমাতা" আখ্যা দেন। ভারতীয় শিল্পকলার সমঝদার নিবেদিতা ভারতের আধুনিক চিত্রকলার সৃজনে অন্যতম অনুপ্রেরণার কাজ করেন। নন্দলাল বসু এই কথা একাধিকবার স্মরণ করেছেন। জীবনের শেষ পর্বে নিবেদিতা স্বাধীনতা আন্দোলনের সঙ্গে জড়িয়ে পড়েন। শ্রীঅরবিন্দের সঙ্গে তাঁর সখ্যতা স্থাপিত হয়। এই সময় ব্রিটিশ সরকার যাতে রামকৃষ্ণ মিশনকে অযথা উত্ত্যক্ত না করে, সেই কথা ভেবে মিশনের সঙ্গে তিনি তাঁর "আনুষ্ঠানিক" সম্পর্ক ত্যাগ করেন।
অতীশ দীপঙ্কর
তিনি ৯৮২ খ্রিস্টাব্দে বিক্রমপুর পরগনার বজ্রযোগিনী গ্রামে জন্মগ্রহণ করেন। এটি বর্তমানে বাংলাদেশের মুন্সিগঞ্জ জেলার অন্তর্ভুক্ত। অতীশ দীপঙ্করের বাসস্থান এখনও 'নাস্তিক পণ্ডিতের ভিটা' নামে পরিচিত। অতীশ দীপঙ্কর গৌড়ীয় রাজ পরিবারে রাজা কল্যাণশ্রী ও প্রভাবতীর মধ্যম সন্তান হিসেবে জন্মগ্রহণ করেছিলেন। 
ছোটবেলায় তাঁর নাম ছিল আদিনাথ চন্দ্রগর্ভ। তিন ভাইয়ের মধ্যে অতীশ ছিলেন দ্বিতীয়। তার অপর দুই ভাইয়ের নাম ছিল পদ্মগর্ভ ও শ্রীগর্ভ। অতীশ খুব অল্প বয়সে বিয়ে করেন। কথিত আছে তার পাঁচ স্ত্রীর গর্ভে মোট ৯টি পুত্র সন্তান জন্মগ্রহণ করেন। তবে পুন্যশ্রী নামে একটি পুত্রের নামই শুধু জানা যায়।
উদিত নারায়ণ
উদিত নারায়ন নেপালের বারোদা গ্রামে জন্মগ্রহণ করেন। তার পিতার নাম ছিল হরি কৃষ্ণ ঝা এবং মায়ের নাম ভূবেশ্বরী দেবী।
বিজয়লক্ষ্মী পণ্ডিত
বিজয়লক্ষ্মী পণ্ডিত (১৮ অগস্ট, ১৯০০ – ১ ডিসেম্বর, ১৯৯০) ছিলেন একজন ভারতীয় কূটনৈতিক ও রাজনীতিবিদ। তিনি ছিলেন জওহরলাল নেহেরুর বোন, ইন্দিরা গান্ধীর পিসি ও রাজীব গান্ধীর পিসি-ঠাকুরমা।
বিজয়লক্ষ্মী পণ্ডিতের বাবা মতিলাল নেহেরু (১৮৬১ – ১৯৩১) ছিলেন কাশ্মীরী পণ্ডিত সম্প্রদায়ভুক্ত এক ধনী ব্যারিস্টার। তিনি ভারতের স্বাধীনতা আন্দোলন চলাকালীন দুইবার ভারতীয় জাতীয় কংগ্রেসের সভাপতি হন। তাঁর মা স্বরূপরাণী থুস্‌সু (১৮৬৮ – ১৯৩৮) ছিলেন লাহোরে বসবাসকারী এক বিখ্যাত কাশ্মীরী ব্রাহ্মণ পরিবারের মেয়ে। স্বরূপরাণী ছিলেন মতিলাল নেহেরুর দ্বিতীয়া পত্নী। তাঁর প্রথমা স্ত্রী সন্তানের জন্ম দিতে গিয়ে মারা যান। বিজয়লক্ষ্মী ছিলেন জওহরলাল নেহেরুর (জন্ম ১৮৮৯) এগারো বছরের ছোটো এবং তাঁর ছোটোবোন কৃষ্ণা হাথিসিং-এর (জন্ম ১৯০৭) থেকে সাত বছরের বড়ো। কৃষ্ণা হাথসিং ছিলেন বিশিষ্ট লেখিকা। তিনি তাঁর দাদা সম্পর্কে অনেক বই লিখেছিলেন।
প্রীতিলতা ওয়াদ্দেদার
প্রীতিলতার মৃত্যুর পর তাঁর পরিবারের অবস্থা নিয়ে কল্পনা দত্ত লিখেছেনঃ “প্রীতির বাবা শোকে দুঃখে পাগলের মত হয়ে গেলেন, কিন্তু প্রীতির মা গর্ব করে বলতেন, ‘আমার মেয়ে দেশের কাজে প্রাণ দিয়েছে'। তাঁদের দুঃখের পরিসীমা ছিল না, তবু তিনি সে দুঃখেকে দুঃখ মনে করেননি। ধাত্রীর কাজ নিয়ে তিনি সংসার চালিয়ে নিয়েছেন, আজো তাঁদের সেভাবে চলছে। প্রীতির বাবা প্রীতির দুঃখ ভুলতে পারেননি। আমাকে দেখলেই তাঁর প্রীতির কথা মনে পড়ে যায়, দীর্ঘনিশ্বাস ফেলেন”।
আবদুর রহমান ওয়াহিদ
সিন্তা নূরিয়া নাম্নী এক রমণীকে বিয়ে করেন। তাঁদের সংসারে চার কন্যা সন্তান রয়েছে। ডিসেম্বর, ২০০৯ সালের শেষার্ধ্বে তাঁর শরীর বেশ ভেঙ্গে পড়ে। কিডনী বিকল, হৃদরোগ ও ডায়াবেটিসের সমস্যা থাকায় ৩০ ডিসেম্বর সন্ধ্যা ৬:৪৫ ঘটিকায় তাঁর দেহাবসান ঘটে। রাষ্ট্রপতি সুসিলো বামবাং ইয়ুধনো তাঁকে দেখতে আসেন। ৩১ ডিসেম্বর রাষ্ট্রীয় মর্যাদায় তাঁকে সমাহিত করা হয় ও সাতদিনের জন্য রাষ্ট্রীয় পতাকা অর্ধ-নমিত থাকে। নিজ জন্মস্থান জমবাংয়ে দাদা ও পিতা-মাতার সাথে তাঁকে দাফন করা হয়।
গিগি হাদিদ
জিজি হাদিদের জন্ম এবং প্রতিপালন হন লস অ্যাঞ্জেলেস শহরে। তার বাবা মোহাম্মেদ হাদিদ একজন আবাসন বর্ধনকারী এবং তার মা ইয়োলোন্ডা হাদিদ(নেটে ভ্যান ডি হারিক) একজন সাবেক মডেল। তার মা একজন নেদারল্যান্ডে জন্মগ্রহনকারী মার্কিনী, এবং তার বাবা একজন প্যালেস্টিনীয়-মার্কিন নাগরিক। তার বাবার মাধ্যমে তিনি নাজারেথের রাজপূত্র এবং গালিলীর শেখ ডাহেল আল ওমর, এর বংশধর। 
হাদিদের ছোট সহোদর রয়েছে, যার মধ্যে একজন বোন, বেলা, এবং আরেকজন ভাই, আনোয়ার, তারা দুজনও মডেল। তার বাবার প্রথম সংসারের আরো দুজন বড় সৎ-বোন আছে, তারা হলেন মারিয়েল্লি এবং এলানা। তার পিতা-মাতার বিবাহবিচ্ছেদ পরবর্তীকালে, তার মা সঙ্গীত প্রযোজক ডেভিড ফোস্টার কে বিয়ে করেন, সেখানেও তার আরো পাচঁজন সৎ-বোন আছে। ২০১৩ সালে, হাদিদ মালিবু হাই স্কুল থেকে স্নাতক গ্রহন করেন, সেখানে তিনি ভার্সিটি ভলিবল দলের অধিনায়ক ছিলেন, পাশাপাশি তিনি একজন আকর্ষণীয় অশ্বারোহী ছিলেন,
হাই স্কুল শেষ করার পর, তিনি নিউ ইয়র্ক শহরে চলে আসেন এবং তার পড়াশোনা আর তার মডেলিং কর্মজীবনে মনোনিবেশ করেন। হাদিদ প্রথমে ২০১৩ সালের প্রথমে দ্য নিউ স্কুল বিশ্ববিদ্যালয়ে অপরাধ মনোবিজ্ঞান বিষয়ে অধ্যয়ন শুরু করেছিলেন কিন্তু, পরে তিনি তার মডেলিং কর্মজীবনে আরো মনোযোগী হওয়ার জন্য তার অধ্যয়ন স্থগিত করেন।
দেবিকা রাণী
দেবিকা রাণী ১৯০৮ খ্রিস্টাব্দের ৩০শে মার্চ ব্রিটিশ ভারতের মাদ্রাজ প্রেসিডেন্সির ওয়াল্টেয়ার নামক স্থানে এক অত্যন্ত সমৃদ্ধিশালী ও শিক্ষিত বাঙ্গালী পরিবারে জন্মগ্রহণ করেন। তাঁর পিতামহ রাজশাহী জেলার পাবনার জমিদার ছিলেন। দেবিকার পিতা কর্নেল মন্মথ নাথ চৌধুরী ছিলেন মাদ্রাজ প্রেসিডেন্সির প্রথম ভারতীয় সার্জন-জেনারেল। তাঁর তিন পিতৃব্য আশুতোষ চৌধুরী ছিলেন কলকাতা উচ্চ আদালতের প্রধান বিচারপতি, যোগেশ চন্দ্র চৌধুরী ছিলেন কলকাতা শহরের বিশিষ্ট আইনজীবি এবং প্রমথ চৌধুরী ছিলেন একজন বিখ্যাত বাঙালি লেখক।
ববিতা
ফরিদা আক্তার পপি ১৯৫৩ সালে বাংলাদেশের বাগেরহাট জেলায় জন্ম নেন। তাঁর বাবা নিজামুদ্দীন আতাউব একজন সরকারি কর্মকর্তা ছিলেন এবং মাতা বি. জে. আরা ছিলেন একজন চিকিৎসক। বাবার চাকরি সূত্রে তারা তখন বাগেরহাটে থাকতেন। তবে তাঁর পৈতৃক বাড়ি যশোর জেলায়। শৈশব এবং কৈশোরের প্রথমার্ধ কেটেছে যশোর শহরের সার্কিট হাউজের সামনে রাবেয়া মঞ্জিলে। তিন বোন ও তিন ভাইয়ের মধ্যে বড়বোন সুচন্দা চলচ্চিত্র অভিনেত্রী, বড়ভাই শহীদুল ইসলাম ইলেট্রিক্যাল ইঞ্জিনিয়ার, মেজভাই ইকবাল ইসলাম বৈমানিক, ছোটবোন গুলশান আখতার চম্পা চলচ্চিত্র অভিনেত্রী এবং ছোটভাই ফেরদৌস ইসলাম বর্তমানে যুক্তরাষ্ট্রের বাসিন্দা। এছাড়াও অভিনেতা ওমর সানী তাঁর ভাগ্নে এবং অভিনেত্রী মৌসুমী তাঁর ভাগ্নে বউ (ওমর সানীর স্ত্রী) এবং অভিনেতা রিয়াজ তাঁর চাচাত ভাই। চলচ্চিত্র পরিচালক জহির রায়হান তার ভগ্নিপতি। ববিতার পরিবার একসময় বাগেরহাট থেকে ঢাকার গেন্ডারিয়াতে চলে আসে। তাঁর মা ডাক্তার থাকায়, ববিতা চেয়েছিলেন ডাক্তার হতে। ববিতার একমাত্র ছেলে অনীক কানাডায় পড়াশোনা করেন, তাই তিনি ২০১০ সালের মাঝামাঝিতে প্রায় ছয় মাস কানাডায় অবস্থান করেন।
রাখি বিড়লা
রাখি বিড়লার জন্ম হয়েছিল দিল্লীতে। তাঁর পিতা ভূপেন্দ্র সিং বিধলান ও মাতা শীলা। তাঁর দশম শ্রেণীর প্রশংসাপত্রে স্কুল কর্মকর্তারা ভুলক্রমে তাঁর পদবী 'বিধলান'এর পরিবর্তে 'বিড়লা' লেখায় তিনি বিড়লা পদবীটিই গ্রহণ করেন। পিতামাতার চার কন্যা সন্তানের মধ্যে রাখি কনিষ্ঠতম। তিনি গণসংযোগ বিষয়ে স্নাতকোত্তর ডিগ্রীধারী। রাখির পরিবারের পূর্বের চারটি প্রজন্মই সমাজসেবার সাথে জড়িত। তাঁর প্রপিতামহ সমাজসেবক হওয়ার সাথে সাথে তাঁর পিতামহ ভারতবর্ষের স্বাধীনতা আন্দোলনের সংগ্রামী ছিলেন।
পাহাড়তলী থানা
মাস্টারদা সূর্যসেন ও তাঁর দল পাহাড়তলী থানায় অবস্থিত আসাম-বেঙ্গল রেলওয়ের চট্টগ্রাম কোষাগার লুণ্ঠন করেন। ১৯৩২ সালের ২৩ সেপ্টেম্বর সূর্যসেনের অন্যতম সহযোগী প্রীতিলতা ওয়াদ্দেদার এ থানার ইউরোপিয়ান ক্লাবে সফল আক্রমণ পরিচালনা করে গ্রেফতার এড়ানোর জন্য পটাসিয়াম সায়ানাইট খেয়ে আত্মাহুতি দেন।
বীরেন শিকদার
তিনি তাঁর নিজ গ্রাম শালিখার সিংড়ায় তার মায়ের নামে সরস্বতী শিকদার স্কুল এ্যান্ড কলেজ, পিতার নামে বিহারীলাল শিকদার ডিগ্রি কলেজ এবং আড়পাড়া ডিগ্রি মহাবিদ্যালয়ের প্রতিষ্ঠাতা। মহম্মদপুর সদরে তার নিজ নামে শ্রী বীরেন শিকদার আদর্শ স্কুল এন্ড কলেজ প্রতিষ্ঠা করেন।
ভিডিও বিনোদপুর ডিগ্রী কলেজ
দেবদাস
পার্বতীর মা দেবদাসের মা হরিমতির কাছে বিয়ের প্রস্তাব আনলে তিনি আনন্দিত হলেও পাশের বাড়ির সাথে এই সম্পর্ক রাখতে তিনি বিশেষ উৎসাহী হননা। তাছাড়া পার্বতীর পরিবারে দির্ঘকাল থেকে বরের পরিবার থেকে 'পণ' গ্ৰহনের প্রথা চলে আসছে। দেবদাসের মা তাই পার্বতীর পরিবারকে "বেচা-কেনা ছোটঘর" মনে করে এই সম্পর্কে অসম্মত হন। দেবদাসের বাবা, নারায়ণ মুখার্জিও এই যুক্তি সমর্থন করেন। এতে পার্বতীর পিতা নীলকন্ঠ চক্রবর্তী অপমানিত বোধ করেন ও পার্বতীর জন্য আরও ধনী গৃহে বিয়ে ঠিক করেন।
তন্নিষ্ঠা চ্যাটার্জী
চ্যাটার্জীর জন্ম ২৩ শে নভেম্বর, ১৯৮০ সালে মহারাষ্ট্রের পুন্নিতে, একটি বাংলা হিন্দু পরিবারে। তার বাবা ছিলেন একজন ব্যবসায়ের নির্বাহী এবং তার মা ছিলেন একজন রাজনৈতিক বিজ্ঞান অধ্যাপক। তার পরিবার কিছু সময়ের জন্য ভ্রমণ করে দেশ থেকে চলে যায় এবং তারপর দিল্লিতে চলে যায়। তিনি দিল্লি বিশ্ববিদ্যালয়ে রসায়নে মজাদার হন এবং তারপর ন্যাশনাল স্কুল অফ ড্রামা এ গিয়েছিলেন। এরপর তিনি ভারত ও ইউরোপে সুপরিচিত থিয়েটার পরিচালক হিসেবে কাজ করেন।
ববিতা শিবদাসানি
পাকিস্তান থেকে অভিবাসিত হিন্দু সিন্ধি পরিবারের সন্তান প্রথিতযশা অভিনেতা হরি শিবদাসানী ও ব্রিটিশ খ্রিস্টান মাতার কন্যা তিনি। তাঁর কাকাতো বোন হচ্ছেন সাধনা শিবদাসানী।
পঞ্চকন্যা
সকল কন্যাই তাঁদের জীবনে মায়ের অভাব অনুভব করেছেন। অহল্যা, তারা, মন্দোদরী, সীতা ও দ্রৌপদীর জন্ম হয়েছে অতিপ্রাকৃত ঘটনার মাধ্যমে। অন্যদিকে কুন্তী জন্মকালে দত্তক সন্তানে পরিণত হন ও মা থেকে বিচ্ছিন্ন হয়ে পড়েন। যদিও কুন্তী ছাড়া সকল কন্যাকেই মাতারূপে চিত্রিত করলেও কোন কন্যাকেই তাঁদের মাতৃত্ববোধ কাহিনীতে জোড়ালো হয়নি। অন্য সাধারণ উপাদান হচ্ছে তাঁদের কীর্তিগাঁথার মূলভাব নষ্ট হয়েছে। অহল্যা অভিশপ্ত হয়েছেন ও তাঁর পরিবার কর্তৃক পরিত্যক্তা ঘোষিত হন। তারা তাঁর স্বামীকে, দ্রৌপদী তাঁর সন্তানদেরকে এবং মন্দোদরী তাঁর স্বামী, সন্তান ও আত্মীয়বর্গকে যুদ্ধে হারান। তাঁরা প্রত্যেকেই বিয়োগগাঁথায় জড়িয়ে পড়েন ও পুরুষ কর্তৃক ব্যবহৃত হয়েছেন। কিন্তু তাঁরা জীবন ও সমাজের যুদ্ধে লড়াই চালিয়েছেন। প্রদীপ ভট্টাচার্য তাঁদেরকে পিতৃতান্ত্রিক উপাখ্যান তৈরিতে শিকারে পরিণত করার কথা বলেন। কিন্তু গোঁড়া হিন্দুরা সচরাচর তাঁর বিরোধিতা হিসেবে তাত্ত্বিক মতবাদ ও বিকৃত বার্তার ন্যায় মতবাদরূপে আখ্যায়িত করে গেছেন। মুক্ত-আধ্যাত্মিকতার অধিকারী অহল্যা তাঁর ব্যভিচারের জন্য শাস্তি পেয়েছেন। দ্রৌপদী তাঁর স্বামীদের সাথে প্রতিদ্বন্দ্বিতা ও বিদ্রুপ করেছেন। তা সত্ত্বেও তাঁর মর্যাদা পুরুষ কর্তৃক বারবার লঙ্ঘিত হয়েছে।
প্রিয়াঙ্কা গোপ
প্রিয়াঙ্কা গোপের পিতা বাসুদেব চন্দ্র গোপ এবং মাতা ভানুরানী গোপ মেয়েকে নাচের স্কুলে ভর্তি করেছিলেন। তবে গান গাওয়ার আগ্রহ থাকায় তিনি নাচ বাদ দিয়ে গান শিখতে শুরু করেন। পড়ালেখা করেছেন টাঙ্গাইল এর বিন্দুবাসিনী গার্লস স্কুলে। তিনি মাধ্যমিক ও উচ্চমাধ্যমিকে বিজ্ঞানের ছাত্রী ছিলেন।এরপর ভারত সরকারের বৃত্তি পেয়ে রবীন্দ্রভারতী বিশ্ববিদ্যালয় পড়তে যান। সেখানে অনার্সে প্রথম শ্রেণিতে প্রথম এবং মাস্টার্সে প্রথম শ্রেণিতে দ্বিতীয় স্থান অধিকার করেন।
মামণি রয়সোম গোস্বামী
মামণি রয়সোম গোস্বামী অসমের একজন জ্ঞানপীঠ পুরস্কার প্রাপ্ত সাহিত্যিক। তাঁর প্রকৃত নাম "ইন্দিরা গোস্বামী"। তিনি "মামণী বাইদেউ" নামেও পরিচিত। মাতৃভাষা অসমীয়া ছাড়াও ইংরেজি ভাষায় সাহিত্য রচনা করেছেন। তিনি ১৯৮২ সনে সাহিত্য অকাদেমি পুরস্কার ও ১৯৯৯ সনে জ্ঞানপীঠ পুরস্কার লাভ করেন। তিনি ভারতের প্রথম Principal Prince Claus Laureate (২০০৮) ছিলেন।
1941 সনে গুয়াহাটিতে মামণি রয়সোম জন্মগ্রহন করেন। তাঁর পিতার নাম উমাকান্ত গোস্বামী ও মাতার নাম অম্বিকা দেবী। উমাকান্ত গোস্বামী একসময়ে গুয়াহাটির কটন কলেজের অধ্যক্ষ ছিলেন। মামণি বয়সোম তাঁর বাল্যকাল আমরঙা সত্রে অতিবাহিত করেন। তাঁর কাকা চন্দ্রকান্ত গোস্বামী সত্রের সত্রাধিকার ছিলেন। গুয়াহাটির লতাশিল প্রাথমিক বিদ্যালয়, তৎকালীন অসমের রাজধানী শিলংয়ের পাইন মাউন্ট স্কুল ও গুয়াহাটির তরিণীচরণ বালিকা বিদ্যালয় থেকে মামণি রয়সোম শিক্ষা গ্রহন করেন। তিনি গুয়াহাটির সন্দিকৈ বালিকা বিদ্যালয় থেকে আই.এ পাস করেন1950 সনে অসমীয়া ভাষা বিষয়ে কটন কলেজ থেকে স্নাতক ডিগ্রী লাভ করেন। 1960 সনে তিনি গুয়াহাটি বিশ্ববিদ্যালয় থেকে স্নাতকোত্তর ডিগ্রী লাভ করেন।
গৌতম বুদ্ধ
সিদ্ধার্থ গৌতম শাক্য প্রজাতন্ত্রের নির্বাচিত প্রধান ক্ষত্রিয় বংশের শুদ্ধোধনের পুত্র ছিলেন। তাঁর মাতা মায়াদেবী কোলিয় গণের রাজকন্যা ছিলেন। শাক্যদের প্রথা অনুসারে গর্ভাবস্থায় মায়াদেবী শ্বশুরালয় কপিলাবস্তু থেকে পিতৃরাজ্যে যাবার পথে অধুনা নেপালের তরাই অঞ্চলেরে অন্তর্গত লুম্বিনী গ্রামে এক শালগাছের তলায় সিদ্ধার্থের জন্ম দেন। তাঁর জন্মের সময় বা সপ্তম দিনে মায়াদেবীর জীবনাবসান হয়। শুদ্ধোধন শিশুর জন্মের পঞ্চম দিনে নামকরণের জন্য আটজন ব্রাহ্মণকে আমন্ত্রণ জানালে তাঁরা শিশুর নাম রাখেন সিদ্ধার্থ অর্থাৎ যিনি সিদ্ধিলাভ করেছেন। এই সময় পর্বতদেশ থেকে আগত অসিত নাম একজন সাধু নবজাত শিশুকে দেখে ভবিষ্যদ্বাণী করেন যে এই শিশু পরবর্তীকালে একজন রাজচক্রবর্তী অথবা একজন সিদ্ধ সাধক হবেন। একমাত্র সর্বকনিষ্ঠ আমন্ত্রিত ব্রাহ্মণ কৌণ্ডিন্য স্পষ্টভাবে উল্লেখ করেন যে, এই শিশু পরবর্তীকালে বুদ্ধত্ব লাভ করবেন। মাতার মৃত্যুর পর তিনি বিমাতা মহাপজাপতি গোতমী কর্তৃক লালিত হন। ষোলো বছর বয়সে তাঁকে সংসারের প্রতি মনোযোগী করার জন্য তাঁর পিতামাতা তাঁকে কোলিয় গণের সুন্দরী কন্যা যশোধরার সাথে বিবাহ দেন ও রাহুল নামক এক পুত্রসন্তানের জন্ম দেন। সিদ্ধার্থ তাঁর জীবনের প্রথম উনত্রিশ বছর রাজপুত্র হিসেবে অতিবাহিত করেন। বৌদ্ধ পুঁথিগুলি অনুসারে পিতা শুদ্ধোধন তাঁর জীবনে বিলাসিতার সমস্ত রকম ব্যবস্থা করা সত্ত্বেও সিদ্ধার্থ বস্তুগত ঐশ্বর্য্য যে জীবনের লক্ষ্য হতে পারে না, তা উপলব্ধি করা শুরু করেন।
ঋত্বিক ভট্টাচার্য
ঋত্বিক-এর বাবা রঞ্জন এবং মা রাণী দুজনেই ক্রীড়াপ্রেমী হওয়ায় এবং দেশের বিভিন্ন প্রান্তে বায়ুসেনার বেস-এ বড় হওয়ার সুবাদে, ছোট থেকেই তিনি বিভিন্ন খেলাধূলায় অংশ নেওয়ার সুযোগ পেয়েছেন। ছোটবেলায় স্কোয়াশ নয় বরং টেনিস এবং সাঁতার ছিল তাঁর প্রথম প্রেম আর ফুটবল এবং ক্রিকেট ছিল দ্বিতীয় প্রেম। ১৯৯২ থেকে ১৯৯৭ পর্যন্ত দেহরাদুন-এ রাষ্ট্রীয় ভারতীয় মিলিটারি কলেজ-এ পড়াকালীন তিনি স্কোয়াশের উপর মনোযোগ দিতে শুরু করেন। সেখানে, শিক্ষক এবং কোচেদের সহযোগিতা এবং বিশেষ করে স্কুলের প্রধান কর্নেল ডি এইচ পারবের সহায়তা ও প্রশিক্ষণের সাথে, তাঁর দক্ষতা দ্রুত বৃদ্ধি পায়। আমার স্কুল স্কোয়াশ জীবনের সবচেয়ে গৌরবময় দিন এসেছিল ১৯৯৬ সালে , যখন তিনি কায়রোতে ৯ম বিশ্ব জুনিয়র চ্যাম্পিয়নশিপে ভারতের প্রতিনিধিত্ব করার জন্য একজন 16 বছর বয়সী হিসাবে নির্বাচিত হয়েছিলেন। এটাি ছিল তাঁর প্রথম বিদেশ ভ্রমণ ভারতীয় জার্সি-তে, এবং তখন থেকেই তিনি প্রথমবার স্কোয়াশ খেলোয়াড় হওয়া সম্বন্ধে সত্যিকারের চিন্তা ভাবনা শুরু করেন। জাতীয় জুনিয়র চ্যাম্পিয়ন (আন্ডার -19) হয়েছিলেন ১৯৯৭ এবং ১৯৯৮ সালে। তিনি ২000 সালে সেন্ট স্টিফেনের কলেজ, নিউ দিল্লি থেকে স্নাতক হন। 
২০১৩ সালে, মডেল পিয়া ত্রিবেদী র সাথে বিবাহবন্ধনে আবদ্ধ হন ঋত্বিক।
বেবি হালদার
বেবি হালদার কাশ্মীরে জন্মগ্রহন করেন। চার বছর বয়সে মুর্শিদাবাদ-এ থাকাকালীন ওনার বাবার মদ্যপানের স্বভাবের জন্য ওনার মা ওদের ছেড়ে চলে যান। অত্যাচারী বাবা ও সৎ মায়ের কাছে উনি বড় হন। কাশ্মীর থেকে মুর্শিদাবাদ হয়ে শেষ পর্যন্ত ওনারা পশ্চিমবঙ্গের দুর্গাপুরে থাকতে শুরু করেন। এখানেই বেবি হালদারের বড় হয়ে ওঠা। ষষ্ঠ শ্রেণী অবধি অনিয়মিত স্কুল করবার পরে ১২ বছর বয়সে তার বিয়ে দিয়ে দেওয়া হয়। ওনার স্বামী ওনার থেকে ১৪ বছরের বড় ছিলেন ও সজ্জাশিল্পীর কাজ করতেন। ১৩ বছর বয়সে উনি প্রথম সন্তানের জন্ম দেন ও তার পরে পরেই আরো দুটির। এর সাথেই উনি গৃহকর্মী হিসেবে কাজ শুরু করেন। অবশেষে বহু বছরের পারিবারিক অত্যাচারের পর, ১৯৯৯ সালে ২৫ বছর বয়সে উনি ছেলে সুবোধ ও তাপস এবং মেয়ে পিয়াকে নিয়ে, স্বামীকে ছেড়ে ট্রেনে করে দিল্লীতে পালিয়ে যান। ছেলেমেয়েদের বড় করতে ও পড়াশুনা শেখাতে নতুন দিল্লীতে গৃহকর্মীর কাজ করতে থাকেন বেবি হালদার।
দীপান্বিতা শর্মা
১৯৭৬ সনের ২নভেম্বর তারিখে অসমের দুলিয়াজানে দীপান্বিতা শর্মার জন্ম হয়। তাঁর পিতা ভারতীয় তৈল নিগমের চিকিৎসক ছিলেন। দীপান্বিতা শর্মা গুয়াহাটির কৃষ্ণনগরের হোলি চাইল্ড বিদ্যালয়ের ছাত্রী ছিলেন। নবম শ্রেণী পর্যন্ত এই বিদ্যালয় থেকে শিক্ষা গ্রহন করার পর তিনি নাহরকাটিয়া শেইন্ট মেরী স্কুল থেকে শিক্ষা সমাপ্ত করেন। 
দিল্লীর ব্যবসায়ী দিলেশ্বর সিং-এর সহিত তিনি বিবাহ করেন। তিনি বর্তমানে ভারতের মুম্বাই শহরের বাসিন্দা।
ভৃকুটী দেবী
কিছু তিব্বতি কিংবদন্তী অনুসারে, গো-চা নামক নেপালের রাজার ব্রি-ব্তুম্ন বা ভৃকুটী নামক কন্যা ছিল। সিলভান লেভির মতে গো-চা বলতে উদয়বর্মন বোঝানো হয়েছে। সম্ভবত উদয়বর্মন এবং লিচ্ছবি রাজা প্রথম শিবদেবের পুত্র, অংশুবর্মার উত্তরাধিকারী ও নরেন্দ্রদেবের পিতা উদয়দেব একই ব্যক্তি। সেই অনুযায়ী ভৃকুটী নরেন্দ্রদেবের ভগিনী ছিলেন।
কৃষ্ণা হাতিসিং
কৃষ্ণা নেহ্‌রু হাতিসিং (জন্ম: ২ নভেম্বর, ১৯০৭ - মৃত্যু: ৯ অক্টোবর, ১৯৬৭) তৎকালীন ব্রিটিশ ভারতের এলাহবাদের মীর্জাগঞ্জে জন্মগ্রহণকারী বিশিষ্ট ভারতীয় লেখিকা ছিলেন। তাঁর অন্য পরিচয় হচ্ছে - ভারতের স্বাধীনতা আন্দোলনের অন্যতম প্রধান নেতা ও স্বাধীন ভারতের প্রথম প্রধানমন্ত্রী জওহরলাল নেহ্‌রু এবং বিশিষ্ট ভারতীয় কূটনীতিবিদ ও রাজনীতিবিদ বিজয়লক্ষ্মী পণ্ডিতের ছোট বোন; ইন্দিরা গান্ধীর পিসি ও রাজীব গান্ধীর পিসি-ঠাকুরমা। এছাড়াও, নেহ্‌রু-গান্ধী পরিবারের অন্যতম সদস্যা ছিলেন কৃষ্ণা হাতিসিং।
কল্পনা দত্ত
১৯৩১ সালে সূর্য সেন, কল্পনা দত্ত ও প্রীতিলতা ওয়াদ্দেদারকে চট্টগ্রামের ইউরোপীয় ক্লাব আক্রমণের দায়িত্ব দেন। নির্দিষ্ট দিনের এক সপ্তাহ আগে পুরূষের ছদ্মবেশে একটি সমীক্ষা করতে গিয়ে তিনি ধরা পরেন ও গ্রেফতার হন। জেলে বসে তিনি "অপারেশন পাহারতলী" এবং বীরাঙ্গনা প্রীতিলতা ওয়াদ্দেদারের আত্মহত্যার খবর শোনেন।
উবায়দুল হক
মাওলানা উবায়দুল হক ১৯২৮ সালের ২ মে সিলেট জেলার জকিগঞ্জ থানার বারোঠাকুরি গ্রামে জন্মগ্রহণ করেন। মাওলানা জহরুল হক হলেন খতিব মাওলানা উবায়দুল হকের পিতা। তিনি ১৩৩৫ হিজরিতে দারুল উলুম দেওবন্দ থেকে হাদিসের সর্বোচ্চ ডিগ্রি অর্জন করে ১৩৩৬ হিজরিতে হাকিমুল উম্মাত মাওলানা আশরাফ আলী থানভী (র.) এর কাছ থেকে খেলাফতি লাভ করেছিলেন। খতিব মাওলানা উবায়দুল হকের মা মুসাম্মাৎ আয়েশা বেগম একজন অত্যন্ত পরহেজগার, কর্তৃত্বশীলা, পর্দানশীলা এবং সুন্দরী মহিলা ছিলেন। তিন ভাইয়ের মধ্যে খতিব সাহেব ছিলেন দ্বিতীয়, প্রথম ছিলেন মাওলানা আহমদুল হক ছিলেন একজন প্রবীণ গ্রন্থ ব্যবসায়ী। সিলেট শহরের জিন্দাবাজারে স্বাধীনতাপূর্ব সময়ে দীর্ঘদিন আশরাফিয়া কুতুবখানা নামে তাঁর একটি বইয়ের দোকান ছিলো। তৃতীয় ছেলে মাওলানা আব্দুল হক। তিনি দীর্ঘদিন ঢাকা আলিয়া মাদ্রাসার সিনিয়র শিকের দায়িত্ব পালন করে অবসর নেওয়ার পর বর্তমানে একটি কওমী মাদ্রাসায় হাদিসের শিক্ষকের দায়িত্বে আছেন। মুসাম্মাৎ আমাতুল্লাহ, মুসাম্মাৎ সাঈদা, মুসাম্মাৎ আবিদা এবং মুসাম্মাৎ হামিদা এই তাঁর মোট চার বোন।
ইন্দিরা দেবী
ইন্দিরা দেবী (১৮৭৯ - ১৯২২) (ইংরেজি: Indira Debi) একজন বাঙালি ঔপন্যাসিক, ছোটগল্পকার এবং কবি। তিনি কলকাতার নিবাসী ছিলেন। তাঁর পিতার নাম মুকুন্দদেব মুখোপাধ্যায় এবং পিতামহ ভূদেব মুখোপাধ্যায়। তাঁর স্বামীর নাম ললিতমোহন বন্দ্যোপাধ্যায়। ঔপন্যাসিক অনুরূপা দেবী ছিলেন তাঁর বোন। নাট্যশালার অন্যতম প্রতিষ্ঠাতা নাট্যকার নগেন্দ্রনাথ বন্দ্যোপাধ্যায় ছিলেন তাঁর মাতামহ। ইন্দিরা দেবীর প্রকৃত নাম ছিল সুরূপা। তিনি লেখালেখি করার জন্য ইন্দিরা দেবী নাম ব্যবহার করতেন।
ওয়াহিদা মালিক জলি
জলির বাবা-মা পশ্চিমবঙ্গ থেকে রাজশাহীতে বসতি স্থাপন করেছিল। তার বড় বোন শর্মিলী আহমেদ একজন অভিনেত্রী।
প্রুডেন্সিয়া আয়ালা
মূলতঃ তিনি আদিবাসী পরিবার থেকে এসেছেন। অরেলিয়া আয়ালা ও ভিসেন্তে চিফ দম্পতির সন্তান তিনি। তাঁর বয়স দশ বছর থাকাকালে পরিবারের সদস্যরা সান্তা অ্যানা সিটিতে স্থানান্তরিত হয়। সেখানকার মারিয়া লুইস ডে ক্রিস্তোফাইন্স এলিমেন্টারি স্কুলে প্রাথমিক শিক্ষালাভ করেন। তবে তাঁর পরিবারের আর্থিক নিরাপত্তা না থাকার কারণে তিনি কখনো তাঁর শিক্ষাজীবন সম্পন্ন করতে পারেননি।
অমৃতা শের-গিল
১৯১৩ সালের ৩০ জানুয়ারি অমৃতা শের-গিল জন্মগ্রহণ করেন হাঙ্গেরির বুদাপেস্টে, তার পিতা উমরাও সিং শের-গিল মজীদিয়ায়, একজন শিখ উপাসক এবং সংস্কৃত ও ফার্সীর একজন পন্ডিত এবং তার মাতা মারি আন্তোনিটেক গটসমান, হাঙ্গেরীয়-ইহুদি অপেরা গায়ক এবং এক সমৃদ্ধ বুর্জোয়া পরিবার থেকে এসেছেন। তার বাবা-মা প্রথমে ১৯১২ সালে পরিচিত হন, যখন মারি অ্যান্টিনিট লাহোর পরিদর্শন করেন। তাঁর মা মহারাজা রঞ্জিত সিংহের নাতনী রাজকুমারী বাম্বা শুথারল্যান্ডের সঙ্গী হিসেবে ভারতে আসেন। শের-গিল দুই বোনের মধ্যে বড় ছিলেন; তার ছোট বোন ইন্দিরা সুন্দরাম (শের-গিল), মার্চ ১৯১৪ সালে জন্মগ্রহণ করেন), সমসাময়িক শিল্পী ভিভান সুন্দরামের মা। তিনি বুদাপেস্টে বেশির ভাগ শৈশব কাটিয়েছেন।
জয়া বচ্চন
জয়া ভাদুড়ী মধ্যপ্রদেশ রাজ্যের জবলপুরে জন্মগ্রহণ করেন। তার পিতা ছিলেন খ্যাতনামা সাংবাদিক তরুনকুমার ভাদুড়ী ও মা'র নাম ইন্দিরা ভাদুড়ী। ভোপালের সেন্ট জোসেফ কনভেন্ট স্কুলে তিনি পড়াশোনা করেন। ১৯৬৬ সালে সারা ভারত সেরা এনসিসি ক্যাডেট সম্মানে সম্মানিত হন জয়া।
১৯৭৩ সালের জুন মাসের ৩ তারিখে জয়া অমিতাভ বচ্চন এর সঙ্গে বিবাহবন্ধনে আবদ্ধ হন। অমিতাভ-জয়া দম্পতির শ্বেতা আর অভিষেক নামের দুই সন্তান হয়।
রজনীকান্ত সেন
পিতা "গুরুপ্রসাদ সেন" ও মাতা "মনোমোহিনী দেবীর" ৩য় সন্তান ছিলেন রজনীকান্ত। গুরুপ্রসাদ চারশো বৈষ্ণব ব্রজবুলী কবিতাসঙ্কলনকে একত্রিত করে 'পদচিন্তামণিমালা' নামক কীর্তন গ্রন্থ প্রকাশ করেন। এছাড়াও 'অভয়াবিহার' গীতি-কাব্যের রচয়িতা ছিলেন তিনি। মনোমোহিনী দেবী সু-গৃহিণী ছিলেন। রজনীকান্তের জন্মের সময় তিনি কটোয়ায় কর্মরত ছিলেন। তাঁর শৈশবকালীন সময়ে তিনি অনেক জায়গায় চাকুরী করেন। ১৮৭৫ সালে বরিশালের সাব-জজ পদ থেকে স্বেচ্ছায় অবসর গ্রহণ করেন। ফলে তাঁদের পুরো পরিবার জ্যেঠার বড় ছেলে - "বরদা গোবিন্দ" এবং "কালী কুমারের" উপর নির্ভরশীল হয়ে পড়েন। দূর্ভাগ্যবশতঃ ১৮৭৮ সালে তারা উভয়েই আকস্মিকভাবে মৃত্যুবরণ করেন। রজনী'র ছোট ভাই "জানকীকান্ত" জলাতঙ্কে আক্রান্ত হয়েও মারা যায়। ফলে, আকস্মিকভাবেই আর্থিকভাবে স্বচ্ছল পরিবারটি চরম আর্থিক সঙ্কটে নিপতিত হয়। বড় ভাই "গোবিন্দনাথও" একজন সফল আইনজীবী ছিলেন।
রাজীব গান্ধী
১৯৬৭ সালে যখন তাঁর মা প্রধানমন্ত্রী তখন তিনি ইন্ডিয়ান এয়ার্লাইন্সে একজন পেশাদার বিমানচালক হিসেবে কর্মজীবন শুরু করেন। তিনি কখনই রাজনীতিতে আগ্রহ প্রকাশ করেননি এবং নিয়মিত ভাবে দিল্লিতে প্রধানমন্ত্রী নিবাসে তাঁর মায়ের সঙ্গেও বসবাস করতেন না। ১৯৭০ সালে তাঁর স্ত্রী তাঁদের প্রথম সন্তান রাহুল গান্ধীর এবং ১৯৭২ সালে তাঁদের দ্বিতীয় সন্তান প্রিয়াঙ্কা গান্ধীর জন্ম দেন। গান্ধী রাজনীতিতে নিরুত্সাহী হলেও, তাঁর কনিষ্ঠ ভ্রাতা সঞ্জয় তাঁদের মায়ের একজন নিকট পরামর্শদাতা হয়ে উঠেছিলেন।
মুহম্মদ কুদরাত-এ-খুদা
একদিন খুদার এক চাচাতো মামা তাদের বাড়িতে আসেন। তিনি তখন কলকাতায় পড়াশুনা করছেন। তিনি খুদাকে বাংলা বর্ণমালার বই দেন। বিকাল বেলা খুদাকে খেলতে দেখে, তার মামা, সেই বইটি সম্বন্ধে জিজ্ঞেস করায় বালক খুদা সব মুখস্ত উত্তর দেন। তখন তার মামা বালক খুদার প্রতিভা দেখে তাকে মাদ্রাসা থেকে ছাড়িয়ে এনে মাড়গ্রাম এম.ই. স্কুলে ভর্তি করানোর ব্যবস্থা করেন। পরবর্তীতে তিনি চলে আসেন কলিকাতা উডবার্ন এম.ই. স্কুলে এবং কলকাতা মাদ্রাসায়। কলিকাতা মাদ্রাসা থেকে তিনি ১৯১৮ সালে ম্যাট্রিক পাশ করেন। তারপর তিনি ভর্তি হন বিখ্যাত প্রেসিডেন্সি কলেজে। প্রফুল্লচন্দ্র রায়ের প্রিয় শিক্ষক ছিলেন তিনি। সেখান থেকেই তিনি ১৯২৫ সালে রসায়নে প্রথম শ্রেণীতে প্রথম হয়ে এম.এস.সি পাশ করেন। পাশ করার পর তিনি সরকারী বৃত্তি নিয়ে লণ্ডন বিশ্ববিদ্যালয়ে যান ডক্টরেট করার জন্য। সেখানে তিনি স্যার জে. এফ থর্পের অধীনে থিসিস করেন। প্রফেসর থর্প কুদরত এ খুদাকে স্বাধীনভাবে গবেষণা করতে দেন। ফলে তিনি চারবছরের মধ্যে রেকর্ড পরিমাণ কাজ করেন। লন্ডন বিশ্ববিদ্যালয় হতে "Stainless Configuration of Multiplanmet Ring" বিষয়ে গবেষণার জন্য তিনি ১৯২৯ সালে রসায়নে ডি.এসসি. ডিগ্রী লাভ করেন।
প্রীতিলতা ওয়াদ্দেদার
১৯৩২ সাল--চট্টগ্রাম যুব বিদ্রোহের দুই বছর অতিক্রম হয়ে গেল। ইতোমধ্যে বিপ্লবীদের অনেকেই নিহত এবং অনেকেই গেপ্তার হয়েছেন। এই বছরগুলোতে আক্রমণের নানা পরিকল্পনার পরেও শেষ পর্যন্ত বিপ্লবীরা নুতন কোনো সাফল্য অর্জন করতে পারে নাই। এসব পরিকল্পনার মূলে ছিলেন মাষ্টারদা এবং নির্মল সেন। এই দুজন আত্মগোপণকারী বিপ্লবী তখনো গ্রাম থেকে গ্রামে বিভিন্ন আশ্রয়স্থলে ঘুরে ঘুরে সাংগঠনিক কর্মকান্ড চালিয়ে যাচ্ছিলেন। এই আশ্রয়স্থলগুলোর মধ্যে অন্যতম ছিল ধলঘাটে সাবিত্রী দেবীর টিনের ছাউনি দেয়া মাটির দোতলা বাড়িটা। পটিয়া উপজেলার ধলঘাট গ্রামটা ছিল বিপ্লবীদের অতি শক্তিশালী গোপন আস্তানা। চট্টগ্রাম অস্ত্রাগার লুন্ঠন এবং জালালাবাদ যুদ্ধের পর থেকে এই গ্রামে ছিলো মিলিটারি ক্যাম্প। এই ক্যাম্প থেকে সেনারা বিভিন্ন বাড়িতে গিয়ে আত্মগোপনরত বিপ্লবীদের ধরার চেষ্টা করত। সাবিত্রী দেবীর বাড়ি ছিল ঐ ক্যাম্প থেকে দশ মিনিটের দূরত্বে অবস্থিত। বিপ্লবীদের কাছে ঐ বাড়ির গোপন নাম ছিল “আশ্রম”। বিধবা সাবিত্রী দেবী এক ছেলে এবং বিবাহিতা মেয়েকে নিয়ে ঐ বাড়িতে থাকতেন। বিপ্লবীদের কাছে তিনি ছিলেন “সাবিত্রী মাসিমা”। এই আশ্রমে বসে সূর্য সেন এবং নির্মল সেন অন্যান্য বিপ্লবীদের সাথে সাক্ষাত করতেন এবং আলোচনা করে বিভিন্ন সিদ্ধান্ত নিতেন। অনেক সময় এই বাড়িতেই তাঁরা দেশ বিদেশের বিপ্লবীদের লেখা বই পড়ে এবং নিজেদের অভিজ্ঞতার কথা লিখে সময় কাটাতেন। ১৯৩২ সালের ১২ জুন তুমুল ঝড় বৃষ্টির দিনে মাষ্টারদার পাঠানো এক লোক প্রীতিলতাকে আশ্রমে নিয়ে আসেন। বাড়িতে প্রীতিলতা তাঁর মাকে সীতাকুন্ড যাবার কথা বলেন। মাষ্টারদা এবং নির্মল সেন ছাড়া ঐ বাড়িতে তখন ডিনামাইট ষড়যন্ত্র মামলার পলাতক আসামী তরুন বিপ্লবী অপূর্ব সেন (ভোলা) অবস্থান করছিলেন। ১৩ জুন সন্ধ্যায় সূর্য সেন এবং তাঁর সহযোগীদের সাবিত্রী দেবীর বাড়িতে অবস্থানের কথা পটিয়া পুলিশ ক্যাম্প জানতে পারে। এর আগে মে মাসেই ইংরেজ প্রশাসন মাষ্টারদা এবং নির্মল সেনকে জীবিত অথবা মৃত অবস্থায় ধরিয়ে দিতে পারলে ১০,০০০ টাকা পুরস্কারের ঘোষণা দেন। ক্যাম্পের অফিসার-ইন-চার্জ ক্যাপ্টেন ক্যামেরন খবরটা জানার পর ঐ বাড়িতে অভিযানের সিদ্ধান্ত গ্রহণ করে। পুরস্কার এবং পদোন্নতির আশা নিয়ে ক্যাপ্টেন ক্যামেরন দুজন সাব-ইন্সপেক্টর, সাতজন সিপাহী, একজন হাবিলদার এবং দুজন কনষ্টেবল নিয়ে রাত প্রায় ৯টার দিকে ধলঘাটের ঐ বাড়িতে উপস্থিত হন। এর একটু আগেই মাষ্টারদা এবং প্রীতিলতা দোতলা বাড়িটার নীচতলার রান্নাঘরে ভাত খেতে বসেছিলেন। জ্বরের কারণে নির্মল সেন এবং ভোলা রাতের খাবার খাওয়া বাদ দিয়ে উপরের তলায় শুয়ে ছিলেন। মাষ্টারদার সাথে খেতে বসে অস্বস্তি বোধ করায় প্রীতিলতা দৌড়ে উপরে চলে যান। প্রীতিলতার লজ্জা দেখে নির্মল সেন খুব হেসেছিলেন। এমন সময় মাষ্টারদা ঘরের ভিতরের মই বেয়ে দোতলায় উঠে বলেন “নির্মলবাবু, পুলিশ এসেছে”। মাষ্টারদা প্রীতিলতাকে নিচে নেমে এসে মেয়েদের সাথে থাকার নির্দেশ দেন। ততক্ষনে সিপাহী এবং কনষ্টেবলরা ঘর ঘিরে ফেলেছে। ক্যাপ্টেন ক্যামেরন এবং সাব-ইন্সপেক্টর মনোরঞ্জন বোস ধাক্কা দিয়ে দরজা খুলে ঘরের একতলায় থাকা সাবিত্রী দেবী ও তাঁর ছেলে মেয়েকে দেখতে পান। “ঘরে আর কে আছে?” এ প্রশ্ন করে কোন উত্তর না পাওয়া অভিযান পরিচালনাকারীরা এসময় ঘরের উপরের তলায় পায়ের আওয়াজের শব্দ শুনতে পান। ক্যাপ্টেন ক্যামেরন হাতে রিভলবার নিয়ে ঘরের বাইরের সিঁড়ি বেয়ে উপরে উঠার সিদ্ধান্ত গ্রহণ করেন। সিঁড়ির মাথায় পৌঁছে বন্ধ দরজায় ধাক্কা দিতেই নির্মল সেনের করা দুইটা গুলিতে ক্যাপ্টেন ক্যামেরন মৃত্যুবরন করেন। গুলির শব্দ পাওয়ার পরেই ঘরের চারিদিকে থাকা সৈন্যরা চারিদিক থেকে প্রচন্ড গুলিবর্ষণ শুরু করে। একটা গুলি এসে নির্মল সেনের বুকে লাগে এবং প্রচুর রক্তক্ষরনে তাঁর মৃত্যু হয়। টাকা পয়সা এবং কাগজপত্র গুছিয়ে প্রীতিলতা এবং অপুর্ব সেনকে সঙ্গে নিয়ে মাষ্টারদা অন্ধকারে ঘরের বাইরে আসেন। এই সময়ে আমের শুকনো পাতায় পা পড়ার শব্দ পেয়ে আশেপাশে থাকা সিপাহীদের চালানো গুলিতে সবার আগে থাকা অপুর্ব সেন মারা যান। মাষ্টারদা আর প্রীতিলতা সেই রাতে কচুরিপানা ভরা পুকুরে সাঁতার কেটে আর কর্দমাক্ত পথ পাড়ি দিয়ে পটিয়ার কাশীয়াইশ গ্রামে দলের কর্মী সারোয়াতলী স্কুলের দশম শ্রেনীর ছাত্র মনিলাল দত্তের বাড়িতে গিয়ে পৌঁছান। মণিলাল ঐ বাড়ির গৃহশিক্ষক ছিলেন। মাষ্টারদার জন্য রামকৃষ্ণ বিশ্বাসের সাথে সাক্ষাৎকারের বিস্তারিত বিবরন লিখে ধলঘাটে এনেছিলেন প্রীতিলতা। সে পান্ডুলিপি পুকুরের মধ্যে হারিয়ে গেলো। তাঁদেরকে নিরাপদ কোন আশ্রয়ে নিয়ে যেতে বলেন মাষ্টারদা। মণিলাল দত্ত তাদেরকে ধলঘাট হতে ছয় কিলোমিটার দূরে পাহাড়, জঙ্গল এবং নদীর কাছাকাছি একটা গ্রাম জৈষ্ট্যপুরায় নিয়ে যেতে মনস্থির করেন। পুলিশ আসলে পাহাড় এবং জঙ্গলে লুকিয়ে থাকা যাবে অথবা নদী পার হয়ে অন্য আশ্রয়ে যাওয়া যাবে। অনেক প্রতিকূল পথ অতিক্রমের পর তাঁরা জৈষ্ট্যপুরা গ্রামে বিপ্লবীদের আরেকটা গোপন আশ্রয়কেন্দ্রে গিয়ে পৌঁছান। ঐ গুপ্ত আস্তানাটি বিপ্লবীদের কাছে “কুটির” নামে পরিচিত ছিল। ঐ কুটিরে তখন আত্মগোপণে ছিলেন সুশীল দে, কালীকিংকর দে এবং মহেন্দ্র চৌধুরী। সূর্য সেন পরের দিন প্রীতিলতাকে বাড়ি যাওয়ার নির্দেশ দেন। এর আগে সূর্য সেনের নির্দেশে মণিলাল প্রীতিলতার বাসায় পুলিশের নজরদারী আছে কিনা তা জানতে শহরে আসেন। “সব কিছু ঠিক আছে” জানার পর প্রীতিলতাকে বাড়ি গিয়ে স্কুল শিক্ষকের দায়িত্ব পালনের নির্দেশ দেয়া হয়। "চট্টগ্রামে সৈন্য ও বিপ্লবীদের সংঘর্ষ" শিরোনামে ধলঘাট সংঘর্ষের খবরটা ১৫ জুন ১৯৩২ সালে দৈনিক আনন্দবাজার পত্রিকায় প্রকাশিত হয়ঃ
প্রীতিলতা ওয়াদ্দেদার
বেঙ্গল চিফ সেক্রেটারী প্রীতিলতার মৃত্যুর পর লন্ডনে ব্রিটিশ কর্তৃপক্ষের কাছে পাঠানো একটা রিপোর্টে লেখেনঃ "Pritilata had been closely associated with, if not actually the mistress of, the terrorist Biswas who was hanged for the murder of Inspector Tarini Mukherjee, and some reports indicate that she was the wife of Nirmal Sen who was killed while attempting to evade arrest of Dhalghat, where Captain Cameron fell."
আবদুর রহমান ওয়াহিদ
জন্মকালীন সময়ে তাঁর নাম ছিল ‘আবদুররহমান আদ-দাখিল’। আবদুল ওয়াহিদ হাসিম ও সিতি সলিচাহ তাঁর বাবা-মা। পাঁচ ভাই-বোনের মধ্যে তিনি জ্যেষ্ঠ সন্তান। তাঁর বাবা জাতীয়তাবাদী আন্দোলনের সাথে যুক্ত ছিলেন। জাকার্তায় ক্রিস প্রাইমারী স্কুলে অধ্যয়ন করেন। এরপর তিনি মাতরামান পারওয়ারি প্রাইমারী স্কুলে পড়েন। জ্ঞানের ক্ষেত্র প্রসারকল্পে তাঁর বাবা তাঁকে অ-মুসলিম বই, সাময়িকী ও সংবাদপত্র অধ্যয়নে উৎসাহিত করতেন। ১৯৫২ সালে ধর্মবিষয়ক মন্ত্রী থেকে বাবার পদত্যাগ স্বত্ত্বেও পরিবারটি জাকার্তায় থেকে যান। এপ্রিল, ১৯৫৩ সালে গাড়ী দুর্ঘটনায় তাঁর বাবার মৃত্যু ঘটে। ১৯৫৪ সালে জুনিয়র হাইস্কুলে পড়েন। ঐ বছর তিনি পাশ না করায় পুণরায় তাকে পরীক্ষায় অংশ নিতে হয়। মায়ের সিদ্ধান্ত মোতাবেক তাঁকে যোগিকার্তায় শিক্ষালাভের জন্য প্রেরণ করা হয়। ১৯৫৭ সালে জুনিয়র হাই স্কুল থেকে কৃতকার্য হন।
অভিজিৎ মুখোপাধ্যায়
অভিজিৎ মুখার্জী পশ্চিমবঙ্গের হুগলিতে ২রা জানুয়ারি ১৯৬০ সালে একটি বাঙালি পরিবারে জন্মগ্রহণ করেন। তিনি প্রণব মুখার্জী(ভারতের প্রাক্তন রাষ্ট্রপতি) এবং সুভ্রা মুখার্জীর ছেলে। তাঁর ঠাকুরদা কামাডা কিঙ্কর মুখার্জী ভারতীয় স্বাধীনতা আন্দোলনে সক্রিয় ছিলেন এবং ১৯৫২ থেকে ১৯৬৪ সাল পর্যন্ত তিনি ভারতীয় জাতীয় কংগ্রেসের প্রতিনিধি হিসাবে পশ্চিমবঙ্গের আইন পরিষদের সদস্য ছিলেন। তিনি ১৯৮৪ সালে যাদবপুর বিশ্ববিদ্যালয় থেকে মেকানিক্যাল ইঞ্জিনিয়ারিং নিয়ে বি.ই ডিগ্রি লাভ করেন।
ফজিলতুন্নেসা
মাত্র ৬ বছর বয়সে ওয়াজেদ আলী খাঁ ফজিলতুন্নেসাকে করটিয়ার প্রাইমারি স্কুলে ভর্তি করে দেন। তিনি ১৯২১ সালে প্রথম বিভাগে ম্যাট্রিক ও ১৯২৩ সালে প্রথম বিভাগে ইডেন কলেজ থেকে আইএ পাস করেন। ফজিলাতুন্নেছা ১৯২৫ সালে কলকাতার বেথুন কলেজ থেকে প্রথম বিভাগে বিএ পাস করেন। ঢাকা বিশ্ববিদ্যালয় থেকে ১৯২৭ সালে গণিত শাস্ত্রে এমএ-তে ফার্স্ট ক্লাশ ফার্স্ট (গোল্ড মেডালিস্ট) হয়েছিলেন। অতঃপর তিনি ১৯২৮ সালে বিলেতে উচ্চ শিক্ষা গ্রহণের জন্য গমন করেন। নিখিল বঙ্গে তিনিই প্রথম মুসলিম মহিলা গ্র্যাজুয়েট। উপমহাদেশে মুসলিম মহিলাদের মধ্যে তিনিই প্রথম বিলাত থেকে ডিগ্রি এনেছিলেন। তাঁর পড়াশোনার ব্যাপারে করটিয়ার জমিদার মরহুম ওয়াজেদ আলী খান পন্নী (চাঁদ মিয়া) বিশেষ উৎসাহ ও অর্থ সাহায্য করেন। বিলেতে তাঁর অবস্থান কালীন সময়ে ভারতীয় মুসলমানদের মাঝে প্রথম ডিপিআই (ডিরেক্টর অফ পাবলিক ইন্সট্রাকশন)।
সত্য নাদেলা
সত্য নাদেলা ভারতের অন্ধ্রপ্রদেশের হায়দ্রাবাদে এক তেলেগু ব্রাক্ষ্মন পরিবারে জন্মগ্রহণ করেন। তার বাবা বি এন যুগান্ধার ভারতের অন্ধ্রপ্রদেশের অনন্তপুর জেলা নিবাসী একজন প্রশাসনিক কর্মকর্তা ছিলেন। বি এন যুগান্ধার ২০০৪ থেকে ২০০৯ সাল পর্যন্ত মনমোহন সিং সরকারের পরিকল্পনা কমিশনের একজন সদস্য ছিলেন। সত্য নাদাল হায়দ্রাবাদেই তার সকুল জীবন শুরু করেন। তারপর তিনি কর্নাটকাতে মানিপাল ইনিস্টিটিউট অফ টেকনোলজিতে ইঞ্জিনিয়ারিংএ ভর্তি হন। যদিও মাইক্রোসফটের ওয়েবসাইটে তার ইনিস্টিটিউট হিসেবে ম্যাঙ্গালোর বিশ্ববিদ্যালয়ের কথা লিখা আছে।
প্রীতি জিনতা
জিন্টা শুটিংয়ে ব্যস্ত না থাকলে তার নিজ শহর শিমলাতে যান। ২০০৬ সালে তিনি মুম্বইয়ে বাড়ি করেন। তিনি কোন নির্দিষ্ট ধর্মে বিশ্বাসী নন। "দ্য টাইমস অব ইন্ডিয়া"কে দেওয়া এক সাক্ষাৎকারে তিনি বলেন, "আমি সৎকর্মে বিশ্বাসী, আমি মন্দিরে যাওয়ায় বিশ্বাসী নই। আমার কাছে ধর্ম খুবই ব্যক্তিগত ব্যাপার। এটা বিশ্বাসের ব্যাপার... আমরা শুনি ও পড়ি সব ধর্মই সমান। এখন আমি এটাই বিশ্বাস করতে শুরু করেছি।" তিনি দুইবার অল্পের জন্য মৃত্যুর হাত থেকে বেঁচে যান। প্রথমবার শ্রীলঙ্কার কলম্বো শহরে এক টেম্পটেশন কনসার্টে তার কাছকাছি হওয়া একটি বিস্ফোরণের সময় এবং দ্বিতীয়বার ভারত মহাসাগরে ভূমিকম্পের সময়।
ট্যাবলয়েডগুলোতে প্রায়ই অন্যান্য বলিউড তারকাদের সাথে তার প্রেমের সম্পর্কের কথা প্রকাশিত হয়, কিন্তু তিনি এই সব গুজব দৃঢ়ভাবে অস্বীকার করেন। ২০০২ সালে জিন্টাকে মডেল মার্ক রবিনসনের সাথে ডেট করতে দেখা যায়। পরের বছরই তারা আলাদা হয়ে যান। ফিল্মফেয়ারে তাকে তাদের বিচ্ছেদ সম্পর্কে জানতে চাওয়া হলে তিনি জানান, "আমাদের একত্রে সময়গুলো খুব দারুণ ছিল এবং আমি চাই তা এই পর্যন্তই থাকুক"। জিন্টা ফেব্রুয়ারি ২০০৫ থেকে মে ২০০৯ পর্যন্ত বোম্বে ডাইংয়ের উত্তরাধিকার ও ব্যবসায়ী নেস ওয়াদিয়ার সাথে ডেট করেন। গণমাধ্যমে প্রায়ই এমন প্রতিবেদন ছাপাতো তাদের সম্পর্ক বাগদানে রূপ নিয়েছে বা তাদের বিচ্ছেদ হয়েছে। ২০১৪ সালের ১৩ই জুন জিন্টা মুম্বই পুলিশের কাছে নেস ওয়াদিয়ার বিরুদ্ধে অভিযোগ করে যে ৩০ মে মুম্বইয়ের ওয়াংখেড়ে স্টেডিয়ামে আইপিএলের একটি খেলা চলাকালীন ওয়াদিয়া তার শ্লীলতাহানি করেছে, হুমকি দিয়েছে ও শারীরিক নির্যাতন করেছে। ওয়াদিয়া এই অভিযোগ অস্বীকার করেন।
দেবিকা রাণী
দেবিকা রাণী নোবেল পুরস্কার বিজয়ী রবীন্দ্রনাথ ঠাকুরের আত্মীয় ছিলেন। দেবিকারানীর মা লীলা চৌধুরীর মাতামহী সৌদামিনী দেবী (গঙ্গোপাধ্যায়) ছিলেন রবীন্দ্রনাথ ঠাকুরের বড়দিদি।
দীপিকা কুমারী
দীপিকা কুমারী রাচির ১৫ কিলোমিটার দুরে রাতু চাটি গ্রামে জন্মগ্রহণ করেন। তার বাবা শিবনারায়ণ মাহাতো ছিলেন একজন অটোরিকশা ড্রাইভার এবং মা গীতা মাহাতো ছিলেন রাচি মেডিকেল কলেজের নার্স। দীপিকার তীরন্দাজী শেখা শুরু হয় গ্রামে পাথরের ঢিল ছুরে আম পাড়ানো কেন্দ্র করে।
সাধনানন্দ মহাস্থবির বনভান্তে
রথীন্দ্র মোরঘোনা গ্রামে ‘চাকমা’ জাতিতে এক মধ্যবিত্ত কৃষক পরিবারে জন্মগ্রহণ করেন। রথীন্দ্রের পিতা কৃষিকাজ করে পরিবারের ভরণ পোষণ করতেন। তাই বলে পরিবারে কোন দুঃখ-দারিদ্রতা ছিল না। নিজেদের উৎপাদিত ফসলে তাঁদের অল্পায়াসে সারা বছর চলে যেত। রথীন্দ্রের পুণ্যবান পিতার নাম হারুমোহন চাকমা এবং পুণ্যবতী জননীর নাম বীরপুদি চাকমা। তাঁর পিতামাতা উভয়েই ছিলেন সে যুগের শীলবান, ধীমান ও ধর্মপ্রাণ লোক। রথীন্দ্র হলেন পিতামাতার প্রথম সন্তান। তাঁর অপরাপর আরো পাঁচ ভাইবোন ছিলেন। বয়ঃক্রমানুসারে তাঁদের নাম হলোঃ ১। বৈকর্তন চাকমা, ২। পদ্মাঙ্গিনী চাকমা, ৩। জহর লাল চাকমা ৪। মনোরঞ্জন চাকমা (ভূপেন্দ্র লাল চাকমা) এবং ৪। অমৃকা রঞ্জন চাকমা (বাবুল চাকমা)।
কল্পনা দত্ত
কিন্তু তাঁর পরিকল্পনা ফাঁস হয়ে যায়। ফলে তাঁর বিপ্লবী কর্মকান্ডের উপর কিছু প্রতিবন্ধকতা আসে। যাই হোক এই সময় তিনি প্রায়ই মাস্টার দার সাথে তাঁর গ্রামে ঘুরে গ্রামের মানুষের সুখ দুঃখের খবর নিতেন। এরই সাথে সাথে তিনি ও তাঁর সহযোদ্ধা প্রীতিলতা ওয়াদ্দেদার প্রত্যহ গুলি চালনার প্রশিক্ষন নিতেন।
ভগিনী নিবেদিতা
১৮৬৭ সালের ২৮ অক্টোবর উত্তর আয়ারল্যান্ডের ডানগ্যানন শহরে মার্গারেট এলিজাবেথ নোবেল জন্মগ্রহণ করেছিলেন। তাঁর বাবা স্যামুয়েল রিচমন্ড নোবেল ছিলেন ধর্মযাজক। মায়ের নাম ছিল মেরি ইসাবেলা। মাত্র দশ বছর বয়সে মার্গারেটের বাবা মারা যান। তারপর তাঁর দাদামশাই তথা আয়ারল্যান্ডের বিশিষ্ট স্বাধীনতা সংগ্রামী হ্যামিলটন তাঁকে লালনপালন করেন। মার্গারেট লন্ডনের চার্চ বোর্ডিং স্কুলে পড়াশুনা করেছিলেন। এরপর হ্যালিফ্যাক্স কলেজে তিনি এবং তার বোন মেরি পড়াশুনা করেছিলেন।
শুদ্ধোধন
শুদ্ধধোনের প্রথম পুত্র সিদ্ধার্থ গৌতমের জন্মের সময় বা সপ্তম দিনে মায়াদেবীর জীবনাবসান হয়। শুদ্ধোধন শিশুর জন্মের পঞ্চম দিনে তাঁর নামকরণের জন্য আটজন ব্রাহ্মণকে আমন্ত্রণ জানালে তাঁরা শিশুর নাম রাখেন সিদ্ধার্থ অর্থাৎ যিনি সিদ্ধিলাভ করেছেন। এই সময় পর্বতদেশ থেকে আগত অসিত নাম একজন সাধু নবজাত শিশুকে দেখে ভবিষ্যদ্বাণী করেন যে এই শিশু পরবর্তীকালে একজন রাজচক্রবর্তী অথবা একজন সিদ্ধ সাধক হবেন। একমাত্র সর্বকনিষ্ঠ আমন্ত্রিত ব্রাহ্মণ কৌণ্ডিন্য স্পষ্টভাবে উল্লেখ করেন যে, এই শিশু পরবর্তীকালে সংসার ত্যাগ করে বুদ্ধত্ব লাভ করবেন। কৌণ্ডিন্যের এই বক্তব্যে সন্ত্রস্ত শুদ্ধোধন সিদ্ধার্থের জীবন বিলাসিতায় পরিপূর্ণ করে বহিঃজগতের সমস্ত দুঃখ কষ্ট থেকে তাঁকে দূরে রাখার ব্যবস্থা করেন। ষোলো বছর বয়সে সিদ্ধার্থকে সংসারের প্রতি মনোযোগী করার জন্য শুদ্ধোধন তাঁকে কোলিয় গণের সুন্দরী কন্যা যশোধরার সাথে বিবাহ দেন ও রাহুল নামক এক পুত্রসন্তানের জন্ম দেন। সিদ্ধার্থ তাঁর জীবনের প্রথম উনত্রিশ বছর রাজপুত্র হিসেবে অতিবাহিত করেন। বৌদ্ধ পুঁথিগুলি অনুসারে পিতা শুদ্ধোধন তাঁর জীবনে বিলাসিতার সমস্ত রকম ব্যবস্থা করা সত্ত্বেও সিদ্ধার্থ বস্তুগত ঐশ্বর্য্য যে জীবনের লক্ষ্য হতে পারে না, তা উপলব্ধি করেন।
প্রিয়ঙ্কা বঢরা
প্রিয়ঙ্কা বঢরা (হিন্দি: प्रियंका वढरा "প্রিয়াঙ্কা ভাঢারা") (জন্ম- ১২ জানুয়ারি ১৯৭২) হলেন একজন বিশিষ্ট ভারতীয় রাজনীতিক এবং নেহরু-গান্ধী পরিবারের অন্যতমা সদস্যা।
প্রবীর মিত্র
প্রবীর মিত্র চাঁদপুর শহরে এক কায়স্থ পরিবারে জন্ম গ্রহণ করেন।
বংশপরম্পরায় পুরনো ঢাকার স্থায়ী বাসিন্দা প্রবীর মিত্র। তিনি ঢাকা শহরেই বেড়ে উঠেন৷ তিনি প্রথম জীবনে সেন্ট গ্রেগরি থেকে পোগজ স্কুলের গন্ডি পেরিয়ে জগন্নাথ কলেজ (বর্তমানে জগন্নাথ বিশ্ববিদ্যালয়) থেকে স্নাতক সম্পন্ন করেন। প্রবীর মিত্রের স্ত্রী অজন্তা মিত্র ২০০০ সালে মারা গেছেন। তার এক মেয়ে তিন ছেলে। ছোট ছেলে ২০১২ সালে ৭ই মে মারা গেছেন।
ফরিদা হোসেন
ফরিদা হোসেন চট্টগ্রাম জেলার মিরসরাই উপজেলার শাহেরখালী গ্রামের এক সম্ভ্রান্ত মুসলিম পরিবারে জন্মগ্রহণ করেন। তার বাবা ফয়েজ আহমেদ ছিলেন আন্তর্জাতিক খ্যাতিসম্পন্ন শ্রমিক নেতা ও আই. এল. ও এর গর্ভনিং বডির প্রাক্তন পরিচালক এবং মা বেগম ফয়েজুন্নেছা একজন গৃহিণী। ফরিদা তাদের প্রথম কন্যা।
ফরিদা ইয়াসমিন
ফরিদা ইয়াসমিন তৎকালীন ব্রিটিশ ভারতের মুর্শিদাবাদে নানার বাড়িতে মতান্তরে পৈতৃক নিবাস সাতক্ষীরাতে জন্মগ্রহন করেন। তার পিতা লুতফর রহমান ও মা বেগম মৌলুদা খাতুন। পাঁচ বোনের মধ্যে তিনি ছিলেন সবার বড়। তারা পাঁচ বোনের মাঝে ফরিদা ইয়াসমিন, ফওজিয়া খান, নীলুফার ইয়াসমীন এবং সাবিনা ইয়াসমিন সঙ্গীতাঙ্গনে স্বনামখ্যাত।
সুদীপ্তা সেনগুপ্ত
সুদীপ্তা সেনগুপ্ত ভারতের পশ্চিমবঙ্গ রাজ্যের কলকাতা শহরে জন্মগ্রহণ করেন। তাঁর পিতা জ্যোতি রঞ্জন সেনগুপ্ত একজন আবহবিদ ছিলেন। তাঁর মাতার নাম পুস্পা সেনগুপ্ত। পিতার কর্মসূত্রে সুদীপ্তার শৈশবের অধিকাংশ সময় নেপালে অতিবাহিত হয়।
কাইতলা জমিদার বাড়ি
সত্যিকার অর্থে ইংরেজ সরকার রাষ্ট্রের ভিত্তি দৃঢ় করণের জন্য জমিদার গোষ্টি সৃষ্টি করে।তারা নিজেদের স্বার্থ উদ্ধারের জন্য রাজা বাহাদুর, মহারাজা, স্যার, নাইট,খানবাহাদুর, রায় বাহাদুর প্রভৃতি উপাধি দিয়ে তাদেরকে সন্তষ্ট করত। ইংরেজদের এই দৌড়েও কাইতলার জমিদাররা পিছিয়ে ছিলেননা। নির্ভরযোগ্য তথ্যের ভিত্তিতে জানা যায়,সেই কাইতলায় তৎকালীন সময়ে বিশ্বনাথ রায় চৌধুরী ছিলেন মূল জমিদার। এবং পর্যায়ক্রমে তার তিন পুত্র যথাক্রমে
নিঃসন্তান তিলক চন্দ্র রায় চৌধুরীর পর জমিদারির দায়িত্ব পান অভয় চন্দ্র রায় চৌধুরী। দুর্ভাগ্যক্রমে তিনিও ছিলেন নিঃসন্তান।তিনি অনেক জনহিতকর কাজ করেন বলে জানা যায়।অভয় চন্দ্র রায় চৌধুরীর নামানুসারে অাজও কসবা থানার বল্লভপুর গ্রামের পশ্চিমাংশকে অভয় নগর নামে অভিহিত করা হয়।অভয় চন্দ্র রায় চৌধুরীর অধস্তন তিন পুরুষ পর জমিদার বংশের একমাত্র উওরসূরী অতিন্দ্র মোহন রায় চৌধুরী। যিনি এলাকার মানুষের কাছে হারু বাবু বলে সমধিক পরিচিত ছিলেন।কাইতলা যঁজ্ঞেশ্বর উচ্চ বিদ্যালয়ের কল্যানে তিনি অামরন কাজ করে গেছেন। অামি লেখক তাকে দীর্ঘ সময় ধরে দেখেছি।মিশেছি। কথা বলেছি।অনেক তথ্য পেয়েছি।স্বাভাবিক জীবন যাপনে অভ্যস্ত অথচ তিনি ছিলেন চির কুমার।জমিদার বংশের নিবু নিবু এই প্রদীপ ২০০১ সালে মারা যান।
রণদাপ্রসাদ সাহা
রণদাপ্রসাদ সাহা ১৮৯৬ সালের ১৫ নভেম্বর ঢাকা জেলার উপকন্ঠ সাভারের কাছুর গ্রামে মাতুলালয়ে মামার বাড়িতে জন্মগ্রহণ করেন। তাঁর পিতার নাম দেবেন্দ্রনাথ সাহা পোদ্দার এবং মাতার নাম কুমুদিনী দেবী। তাঁর পৈতৃক নিবাস ছিল টাঙ্গাইল জেলার মীর্জাপুরে। চতুর্থ শ্রেণী পর্যন্ত তিনি মীর্জাপুর বিদ্যালয়ে অধ্যয়ন করেন। তার পিতা অত্যন্ত দরিদ্র ছিলেন। তার বয়স যখন সাত বছর, তখন তার মাতা সন্তান প্রসবকালে ধনুষ্টংকারে আক্রান্ত হয়ে মৃত্যুবরণ করলে তার পিতা দ্বিতীয় বিবাহ করেন। বিমাতার আশ্রয়ে বহু দুঃখ-কষ্ট সহ্য করে ও অভাব-অনটনের মধ্য দিয়ে রণদা'র শৈশবকাল অতিবাহিত হয়।
সুব্রত মুখার্জী
সুব্রত মুখার্জী কলকাতায় জন্ম গ্রহণ করেন ৫ মার্চ, ১৯১১ তারিখে। তার পিতামহ "নিবারন চন্দ্র মুখার্জী" সে সময়কার নামকরা সামাজিক ও শিক্ষা কর্মী ছিলেন। তিনি ছিলেন ব্রাহ্ম সমাজের সদস্য। পিতা সতীশচন্দ্র মুখার্জী খ্যাতনামা আই সি এস ও মাতা চারুলতা মুখার্জী ছিলেন প্রথম মহিলা 'ঈশান স্কলার' ও নিরলস সমাজকর্মী। তার মাতামহ ড. প্রসন্নকুমার রায় ছিলেন ভারতীয় শিক্ষা মন্ত্রকের কর্মকর্তা এবং কলকাতার প্রেসিডেন্সী কলেজের প্রথম ভারতীয় অধ্যক্ষ। তার মাতামহী সরলা রায় ছিলেন গোখালে স্মৃতি বিদ্যালয়ের প্রতিষ্ঠাতা। চার সন্তানের মধ্যে সর্বকনিষ্ঠ সুব্রত তিন মাস বয়সেই ইংল্যান্ড গমন করেন। জ্যেষ্ঠা ভগিনী রেণুকা রায়, সাংসদ, কেন্দ্রীয় সরকারের ক্যাবিনেট মন্ত্রী ও সমাজকর্মী। তিনি তার শৈশব কাটিয়েছেন কৃষ্ণনগর ও চিনসুরা এলাকায়।
প্রসেনজিৎ চট্টোপাধ্যায়
প্রসেনজিৎ চট্টোপাধ্যায় (জন্ম: ৩০ সেপ্টেম্বর ১৯৬২) একজন বাঙালি চিত্রাভিনেতা। প্রায় দুইদশকেরও বেশি সময় ধরে তিনি পশ্চিমবঙ্গের বাংলা চলচ্চিত্রের নায়ক হিসাবে শীর্ষস্থানে আছেন।
প্রসেনজিৎ বিখ্যাত বাংলা এবং হিন্দি ছবির নায়ক বিশ্বজিৎ চট্টোপাধ্যায়-এর একমাত্র পুত্র। তাঁর বোন পল্লবী চট্টোপাধ্যায় নিজেও একজন অভিনেত্রী। তার প্রথম স্ত্রী ছিলেন বিখ্যাত অভিনেত্রী দেবশ্রী রায়, পরে তিনি অপর্না গুহঠাকুরতা কে বিয়ে করেন। বর্তমানে অর্পিতা পাল তার স্ত্রী। তাঁদের ত্রিসেনজিৎ চট্টোপাধ্যায় বলে এক পুত্র আছে।
পার্বতী
পার্বতী (সংস্কৃত: पार्वती) হলেন হিন্দু দেবী দুর্গার একটি রূপ। তিনি শিবের স্ত্রী এবং আদি পরাশক্তির এক পূর্ণ অবতার। অন্যান্য দেবীরা তাঁর অংশ থেকে জাত, বা তাঁর অবতার। পার্বতী মহাশক্তির অংশ। তিনি গৌরী নামেও পরিচিত। পার্বতী শিবের দ্বিতীয়া স্ত্রী। তবে তিনি শিবের প্রথমা স্ত্রী দাক্ষায়ণীরই অবতার। তিনি গণেশ ও কার্তিকের মা। কোনো কোনো সম্প্রদায়ে তাঁকে বিষ্ণুর ভগিনী মনে করা হয়। পার্বতী হিমালয়ের কন্যা। শিবের পাশে তাঁর যে মূর্তি দেখা যায়, সেগুলি দ্বিভূজা। তবে তাঁর একক মূর্তি চতুর্ভূজা, অষ্টভূজা বা দশভূজা হয়; এবং এই মূর্তিতে তাঁকে সিংহবাহিনী রূপে দেখানো হয়। সাধারণত তাঁকে দয়াময়ী দেবীর রূপেই দেখা হয়। তবে তাঁর কয়েকটি ভয়ংকরী মূর্তিও আছে। তাঁর দয়াময়ী মূর্তিগুলি হল কাত্যায়নী, মহাগৌরী, কমলাত্মিকা, ভুবনেশ্বরী ও ললিতা। অন্যদিকে তাঁর ভয়ংকরী রূপগুলি হল দুর্গা, কালী, তারা, চণ্ডী, দশমহাবিদ্যা ইত্যাদি।
সায়মা ওয়াজেদ পুতুল
সায়মা ওয়াজেদ পুতুল একজন প্রখ্যাত অটিজম বিশেষজ্ঞ। তাঁর পিতা বিশিষ্ট পরমাণু বিজ্ঞানী ড. ওয়াজেদ মিয়া ও মাতা গণপ্রজাতন্ত্রী বাংলাদেশ সরকারের মাননীয় প্রধানমন্ত্রী শেখ হাসিনা। সারাবিশ্বেই তিনি অটিস্টিক শিশুদের নিয়ে তাদের অধিকার ইত্যাদি নিয়েই কাজ করে যাচ্ছেন। তিনি বিশ্ব স্বাস্থ্য সংস্থার মানসিক স্বাস্থ্যের উপর বিশেষজ্ঞ প্যানেলের একজন সদস্য। তিনি একজন লাইসেন্সপ্রাপ্ত মনোবিজ্ঞানী।
প্রভাবতী দেবী সরস্বতী
প্রভাবতী দেবী বাংলার অবিভক্ত চব্বিশ পরগনা জেলার গোবরডাঙার নিকট খাঁটুরা গ্রামে মামার বাড়িতে জন্মগ্রহণ করেন। তার পিতার নাম ছিল গোপাল চন্দ্র বন্দ্যোপাধ্যায়। মাতা সুশীলাবালা দেবী। পিতা ছিলেন আইনজীবী। প্রভাবতী প্রথাগত শিক্ষা না পেলেও পিতার উৎসাহে দেশী বিদেশি কাব্য পড়তেন। কীটস, শেলী বায়রন প্রভৃতি কবির কাব্য পড়ে ফেল অল্প বয়েসে। মাত্র ৯ বছর বয়েসে তার বিবাহ হয় বিভূতিভূষণ চৌধুরীর সাথে। ব্রাহ্ম গার্লস ট্রেনিং কলেজ থেকে টিচার্স ট্রেনিং সার্টিফিকেট লাভ করে প্রথমে উত্তর কলকাতার সাবিত্রী বিদ্যালয়ে শিক্ষকতার কাজ নেন। দেশবন্ধু চিত্তরঞ্জন দাশের অনুরোধে কলকাতা কর্পোরেশন স্কুলে দীর্ঘকাল শিক্ষকতা করেছিলেন। তার বোন বিখ্যাত বাঙালি সাহিত্যিক ও চিত্রশিল্পী হাসিরাশি দেবী।
স্মিতা পাতিল
প্রচণ্ড আবেগবশতঃ অভিনেতা রাজ বাব্বরের সাথে ভালোবাসার সম্পর্কে জড়িয়ে পড়েন তিনি। এরফলে তিনি তাঁর সমর্থক ও গণমাধ্যমে ব্যাপকভাবে সমালোচিত হন। তারা তাঁর ব্যক্তিগত জীবন নিয়ে গণমাধ্যমে ঝড় তোলেন। ফলশ্রুতিতে রাজবাব্বর তাঁর স্ত্রী নাদিরা বাব্বরকে পরিত্যাগ করে পাতিলকে বিয়ে করতে বাধ্য হন। পরবর্তীতে রাজ বাব্বরের সাথে বৈবাহিক সম্পর্কে আবদ্ধ হন তিনি। কিন্তু পুত্র সন্তান প্রতীক বাব্বরকে জন্মদানের দুই সপ্তাহ পর জন্মসংক্রান্ত জটিলতায় ১৩ ডিসেম্বর, ১৯৮৬ তারিখে তাঁর দেহাবসান ঘটে।
প্রীতম চক্রবর্তী
প্রীতম একটি মধ্যবিত্ত বাঙালি পরিবারে জন্মগ্রহণ করেন। তাঁর পিতা প্রবোধ চক্রবর্তী যিনি একজন বীমা অফিসার ছিলেন, একটি দুর্ঘটনা হওয়ায় তিনি তাঁর চাকরি ছেড়ে চলে যান এবং তাঁর সঙ্গীত স্কুলের কাছ থেকে ক্ষুদ্র উপার্জন সম্পর্কে মনোনিবেশ করেন। প্রীতম তাঁর বাবার কাছ থেকে তাঁর সংগীতের প্রাথমিক প্রশিক্ষণ লাভ করেন এবং তিনি স্কুলে থাকাকালীন গিটার বাজাতে শিখেছিলেন। সেন্ট জেমস স্কুলে পড়াশোনা শেষ করে এবং প্রেসিডেন্সি কলেজ থেকে ১৯৯২ সালে ভূতত্ত্ব বিভাগে স্নাতক সম্পন্ন করেন । ১৯৯৩ সালে এফটিআইআই, পুনে থেকে তাঁর পছন্দের কর্মজীবন শুরু করার জন্য তিনি 1993 সালে সাউন্ড রেকর্ডিং এবং ইঞ্জিনিয়ারিং গ্রহণ করেন। এই সময়, তিনি একটি ফিল্ম জন্য হাঙ্গেরীয় চলচ্চিত্র নির্মাতা ইস্তানান গাল দ্বারা পটভূমি সঙ্গীত রচনা করার একটি সুযোগ দেওয়া হয়েছিল। তিনি সঙ্গীতজ্ঞ কেদার Avati থেকে আফ্রিকান সঙ্গীত শিখেছেন। প্রীতম একটি বাংলা ব্যান্ড যোগ করেন, চন্দ্রবিন্দু। এর আগে তিনি তার প্রেসিডেন্সি ব্যাচমাতাদের সাথে আরেকটি ব্যান্ড গঠন করেন, যার নাম "জোটগরিহর পাখি" যার জন্য তিনি গিটার খেলতেন। সেই সময়ে তাদের ক্রেডিট রিলিজের একটি ক্যাসেটও আছে।
বিদ্যা বালান
বিদ্যা বালান ১ জানুয়ারি ১৯৭৮ সালে ভারতের কেরালার পালক্কাদ জেলার পুথামকুরুসি, পুথুর শহরে জন্ম নেন। তার পিতা-মাতা তামিল বংশোদ্ভুত; পিতা পি আর বালান ডিজিক্যাবল প্রতিষ্ঠানের নির্বাহী সহ-সভাপতি এবং মাতা স্বরসতী বালান গৃহিণী। বিদ্যার ভাষ্যমতে তার পিতা-মাতা বাড়িতে মালয়ালম এবং তামিল ভাষা ব্যবহার করতেন। তার কনিষ্ঠ বোন প্রিয়া বালান বিজ্ঞাপন ক্ষেত্রে কাজ করছেন। অভিনেত্রী প্রিয়ামণি তার চাচাতো বোন।
প্রণব মুখোপাধ্যায়
প্রণব মুখোপাধ্যায়ের জন্ম অধুনা পশ্চিমবঙ্গের বীরভূম জেলার কীর্ণাহার শহরের নিকটস্থ মিরাটি গ্রামে। তাঁর পিতার নাম কামদাকিঙ্কর মুখোপাধ্যায় ও মাতার নাম রাজলক্ষ্মী দেবী। বিশিষ্ট স্বাধীনতা সংগ্রামী কামদাকিঙ্কর ১৯২০ সাল থেকে ভারতীয় জাতীয় কংগ্রেসের একজন সক্রিয় সদস্য ছিলেন। ব্রিটিশ শাসনকালে তিনি দশ বছর কারারুদ্ধ ছিলেন। পরে কামদাকিঙ্কর অল ইন্ডিয়া কংগ্রেস কমিটি এবং পশ্চিমবঙ্গ বিধান পরিষদের সদস্য (১৯৫২-৬৪) হন; তিনি বীরভূম জেলা কংগ্রেস কমিটির সভাপতির পদও অলংকৃত করেন। প্রণব মুখোপাধ্যায় সিউড়ির বিদ্যাসাগর কলেজের ছাত্র ছিলেন; এই কলেজটি সেই সময়ে কলকাতা বিশ্ববিদ্যালয়ের অধিভুক্ত ছিল।
মুহম্মদ কুদরাত-এ-খুদা
কুদরাত-এ-খুদা ১৯০০ সালের পশ্চিমবঙ্গের বীরভূমের মাড়গ্রামে এক সম্ভ্রান্ত পীর পরিবারে জন্মগ্রহণ করেন। তার পিতা "খোন্দকার আব্দুল মুকিদ", মাতা "সৈয়দা ফাসিহা খাতুন"। তাদের সাত সন্তানের মধ্যে কুদরাত-এ-খুদা দ্বিতীয়। কুদরাত-এ-খুদার নাম রেখেছিলেন কুদরতের পিতার পীর কলকাতার তালতলার হযরত সায়ীদ শাহ মুর্শিদ আল কাদেরী। খোন্দকার আবদুল মুকিত তৎকালীন সময়ে কলকাতা বিশ্ববিদ্যালয় থেকে বিএ পাস করেছিলেন। তিনি সেসময় হাতে গনা কয়েকজন মুসলিমের মধ্যে ছিলেন যারা ইংরেজি ভাষা জানত।
ঋতা দত্ত চক্রবর্তী
ঋতা দত্ত চক্রবর্তী একজন ভারতীয় বাঙালি চলচ্চিত্র অভিনেত্রী ৷ রূপালী পর্দায় নানা ছায়াছবিতে ও টেলিভিসান ধারাবাহিকে নায়িকা ও অন্য চরিত্রে অভিনয় করেছেন ৷ বানিজ্যিক ও শিল্পকলা দুই শৈলীর ছায়াছবিতে সাবলীল তার অভিনয় ও চিরযৌবনবতী মুখ দর্শকমহলে তাকে জনপ্রিয় করেছে ৷ শৈশব কেটেছে উত্তরবঙ্গের বালুরঘাট শহরে ৷ কৈশোরে অভিনয়ে হাতেখড়ি কলকাতার থিয়েটার জগতের অন্যতম অভিনেত্রী তৃপ্তি মিত্রের কাছে ৷ ভারতের বিখ্যাত অভিনয় শিক্ষা প্রতিষ্ঠান ন্যাসানাল স্কুল অফ ড্রামা'র স্কলারশিপ অর্জন করেন ৷ তবে পরবর্তীকালে সেখানে যোগদান না করে তৃপ্তি মিত্রের কাছে অভিনয় শিক্ষা শুরু করেন ৷ এছাড়া জগন্নাথ বসুর কাছে কন্ঠ অভিনয় শিক্ষা করেন ৷ কলকাতার আকাশবানীর নানা জনপ্রিয় শ্রুতি নাটকে তিনি নায়িকার কন্ঠ দিয়েছেন ৷ তাঁর অভিনীত নানা ছায়াছবির মধ্যে শিল্পী, রানু, হাউসফুল, জীবন সাথী, ক্রিমিনাল, শীতকাল কবে আসবে ও সুপর্ণা অন্যতম ৷
বিলাওয়াল ভুট্টো জারদারি
মাতৃভাষায় কথা বলতে অনভস্ত্য হওয়া সত্ত্বেও তার মা বেনজির ভুট্টো মর্মান্তিকভাবে খুন হওয়ায় তাকে ডিসেম্বর ৩০, ২০০৭ সালে তাকে পাকিস্তান পিপলস পার্টির সভাপতি মনোনীত করা হয়। সিন্ধ প্রদেশে বেনজির ভূট্টোর পারিবারিক বাসভবনে বিলাওয়াল জারদারি পাকিস্তান পিপলস পার্টির কেন্দ্রীয় কার্যনির্বাহী কমিটির সদস্যদের বৈঠকে বেনজিরের রেখে যাওয়া উইল পড়ে শোনান। বেনজির ভূট্টো তাঁর উইলে দলের সভাপতি পদের জন্য তাঁর স্বামী আসিফ আলি জারদারিকে মনোনীত করেছিলেন কিন্তু জারদারি নিজেই তাঁর ছেলের নাম প্রস্তাব করেন এবং কমিটি তা গ্রহণ করে। তবে বিলাওয়াল লেখাপড়া শেষ করা পর্যন্ত তার পিতা সভাপতির দায়িত্ব পালন করবেন।
বীণা দাস
বীণা দাস ১৯১১ সালে নদিয়া জেলার কৃষ্ণনগরে জন্মগ্রহণ করেন। কিন্তু তাদের আদি বাড়ি ছিল চট্টগ্রাম। তার পিতা ছিলেন ব্রাহ্মসমাজী পন্ডিত ও দেশপ্রেমিক বেণী মাধব দাস ও মাতার নাম সরলা দাস। তার দিদি ছিলেন বিপ্লবী কল্যাণী দাস। পিতার আদর্শে প্রভাবিত হয়ে রাজনীতিতে যোগ দেন। ১৯৪৭ সালে স্বাধীনতা সংগ্রামী যতীশ ভৌমিকের সাথে তার বিবাহ হয়।
জয়া বচ্চন
জয়া ভাদুড়ি (এপ্রিল ৯, ১৯৪৮), যিনি বর্তমানে জয়া বচ্চন নামে পরিচিত, একজন ভারতীয় বাঙালি অভিনেত্রী। তিনি অভিনেতা অমিতাভ বচ্চনের স্ত্রী ও অভিষেক বচ্চন ও শ্বেতা নন্দার মা।
ইন্দ্রানী হালদার
ইন্দ্রানী হালদার একজন বাঙালী অভিনেত্রী। ইন্দ্রানী, মামণি নামেও পরিচিত, ১৯৭১ সালের ৬ জানুয়ারী কলকাতায় জন্মগ্রহণ করেন। তার বাবা সঞ্জয় হালদার। তিনি তার স্কুলজীবন অতিবাহিত করেন মাল্টিপারপোস গার্লস স্কুল এবং স্নাতক অর্জন করেন যোগময় দেবী কলেজ, কলকাতা বিশ্ববিদ্যালয়ের স্বীকৃত একটি শিক্ষা প্রতিষ্ঠান। তিনি থাঙ্কুমনি কুট্টি’র কাছে ক্লাসিকাল নৃত্য শিখেন। অমরেন্দ্র ঘোষকে (প্রযোজক) বিবাহ বিচ্ছেদের পরে তিনি সঞ্জীব দাসগুপ্ত বিপরীতে দহন –এ অভিনয় করেন। কিন্তু পরে তিনি একজন বিমান চালককে বিয়ে করেন।
অভিনয়ে তার অভিষেক ঘটে শিশু শিল্পী হিসেবে, তেরো পার্বণ সিরিয়াল নাটকে।
শর্মিলা বসু
তার পিতার নাম শিশির কুমার বসু, যিনি একজন শিশুরোগ বিশেষজ্ঞ চিকিৎসক। তার মায়ের নাম কৃষ্ণা বসু, যিনি একজন ইংরেজীর অধ্যাপক, লেখক ও রাজনীতিবিদ। কৃষ্ণা বসু যিনি ১৯৭১ সালের যুদ্ধে ক্ষতিগ্রস্তদের প্রতি অত্যন্ত সহানুভূতিশীল ছিলেন, তিনি শর্মিলা বসুর বই নিয়ে আলোচনায় অংশ নিতে অস্বীকৃতি জানিয়েছেন। তার পিতামহ শরৎ চন্দ্র বসু একজন ব্যারিস্টার ও প্রখ্যাত জাতীয়তাবাদী নেতা ছিলেন। তার পিতামহের ভাই ছিলেন নেতাজী সুভাষচন্দ্র বসু। তিনি অ্যালেন রসলিং নামে এক ব্রিটিশ ভদ্রলোক'কে বিবাহ করেছেন যিনি টাটা গোষ্ঠীর অন্যতম ডিরেক্টর। তাদের তিন পুত্র।
আবদুল ওয়াহেদ (বীর প্রতীক)
আবদুল ওয়াহেদের পৈতৃক বাড়ি ফরিদপুর জেলার বোয়ালমারী উপজেলার শেখর ইউনিয়নের তেলজুরী গ্রামে। তাঁর বাবার নাম বারিক মোল্লা এবং মায়ের নাম মোমেনা খাতুন। তাঁর স্ত্রীর নাম লাইলী বেগম। তাঁদের একমাত্র সন্তান সালমা বেগম ওরফে বিলকিস। তাঁর জন্ম ১৯৭১ সালের ৫ জুন। একমাত্র সন্তানকে দেখে যেতে পারেননি ওয়াহেদ। মেয়েও বাবাকে দেখেননি।
প্রিয়াঙ্কা ইয়োশিকাওয়া
প্রিয়াঙ্কার জন্ম টোকিওতে। প্রিয়াঙ্কার মা জাপানী এবং তাঁর পিতা একজন বাঙালি। তাঁর ঠাকুরদার বাবা (প্রপিতামহ) প্রফুল্ল চন্দ্র ঘোষ ছিলেন পশ্চিমবঙ্গের প্রথম মুখ্যমন্ত্রী।
নাইমা হায়দার
নাইমা হায়দারের বাবার নাম বদরুল হায়দার চৌধুরী। তার মায়ের নাম আনোয়ারা হায়দার। ঢাকা বিশ্ববিদ্যালয় থেকে আইন বিভাগে তাঁর স্নাতক ডিগ্রী এবং স্নাতকোত্তর সম্পন্ন করেন। এছাড়াও কলাম্বিয়া বিশ্ববিদ্যালয়, সাউদার্ন ক্যালিফর্নিয়া বিশ্ববিদ্যালয়, অক্সফোর্ড বিশ্ববিদ্যালয়, বার্কলে বিশ্ববিদ্যালয়, লন্ডন বিশ্ববিদ্যালয় থেকে ডিগ্রিপ্রাপ্ত হন।
পদ্মিনী কোলহাপুরী
কোলহাপুরী পরিবারের নামের শেষে কোলহাপুর যুক্ত হওয়ার কারণ পদ্মিনীর পূর্ব পুরুষ মহারাষ্ট্রের কোলহাপুর থাকত। পদ্মিনীর মা নিরুপমা কোঙ্কণী ভাষী কোঙ্কণী ব্রাহ্মণ পরিবারে জন্মেছিলেন যেটি ছিলো কর্ণাটক প্রদেশের ম্যাঙ্গালোরে। পদ্মিনীর পিতা পন্ধরীনাথ কোলহাপুরী একজন মেধাবী গায়ক এবং বীণা বাদক ছিলেন। তিনি ছিলেন পণ্ডিত কৃষ্ণরাও কোলহাপুরীর ছেলে (লতা মঙ্গেশকর, আশা ভোঁসলে'র পিতা পণ্ডিত দীনানাথ মঙ্গেশকর এর 'বলবন্ত নাটক একাডেমী'র সঙ্গী), যিনি গুজরাটের বরোদা দরবারে নাট্য সঙ্গীত গাইতেন। পন্ধরীনাথের মা ছিলেন পণ্ডিত দীনানাথ মঙ্গেশকরের সৎ-বোন এবং বলবন্তরাও অভিষেকীর বোন (গায়ক জিতেন্দ্র অভিষেকীর পিতা)। এইভাবে পদ্মিনী ছিলেন গায়িকা লতা মঙ্গেশকর এবং আশা ভোঁসলে'র ভাগ্নী। পদ্মিনী 'এয়ার ইন্ডিয়া' তে গ্রাউন্ড স্টাফ হিসেবে কাজ করেছেন।
অনিতা মজুমদার
ভারত থেকে বাঙালি অভিবাসী পিতা-মাতার কন্যা হলেন অনিতা মজুমদার। তার জন্ম কানাডায় এবং তিনি কানাডার পোর্ট মুডি'তে  বড়ে উঠেছেন। ছয় বয়স পর্যন্ত তিনি ইংরেজিতে কথা বলতেন না তিনি বিভিন্ন নৃত্যশিল্পে প্রশিক্ষণ নেন, যার মধ্যে ভারত নাট্যম, কত্থক ও ওড়িশি রয়েছে। অনিতা মজুমদার ব্রিটিশ কলম্বিয়া বিশ্ববিদ্যালয়ে তার স্নাতক স্তরের শিক্ষা গ্রহন করেন এবং সেখান থেকে স্নাতক ডিগ্রি অর্জন করেন। বিশ্ববিদ্যালয় থেকে তিনি ইংরেজি, থিয়েটার এবং দক্ষিণ এশীয় ভাষাগুলিতে স্নাতক ডিগ্রি অর্জন করেছিলেন। ২০০৪ সালে তিনি কানাডার ন্যাশনাল থিয়েটার স্কুল থেকে স্নাতক হন।
বেবী মওদুদ
১৯৪৮ সালের ২৩শে জুন কলকাতার বর্ধমান জেলায় বেবী মওদুদ জন্মগ্রহণ করেন। তাঁর পুরো নাম এ এন মাহফুজা খাতুন হলেও তাকে সবাই বেবী মওদুদ নামে চেনেন। তাঁর পিতা 'আবদুল মওদুদ' ছিলেন পাকিস্তান সরকারের আইন ও সংসদ বিষয়ক মন্ত্রণালয়ের যুগ্ম সচিব বা বিচারপতি। আবদুল মওদুদ পাকিস্তানের রাওয়ালপিন্ডি শহরে থাকতেন এবং ইসলামাবাদে গিয়ে অফিস করতেন। বেবীর মাতার নাম 'হেদায়েতুন্নেসা' ছিলেন গৃহবধূ। ছয় ভাই এবং তিন বোনের মধ্যে তিনি ছিলেন তৃতীয়।
মহাপজাপতি গোতমী
মহাপজাপতি গোতমী কোলীয় গণের একজন রাজকন্যা ছিলেন। তাঁর পিতার নাম ছিল অঞ্জন এবং মাতার নাম ছিল যশোধরা। তিনি ও তাঁর ভগিনী মায়াদেবী উভয়েই তাঁদের খুড়তুতো ভ্রাতা ও শাক্য প্রজাতন্ত্রের নির্বাচিত প্রধান শুদ্ধোধনকে বিবাহ করেন। সিদ্ধার্থ গৌতমকে জন্ম দিয়ে মায়াদেবী মৃত্যুবরণ করলে মহাপজাপতি গোতমী তাঁকে লালন পালন করেন। শুদ্ধোধনের ঔরসে তাঁর গর্ভে নন্দা ও নন্দ নামক দুই সন্তানের জন্ম হয়।